
ผู้เข้าประชุม
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1
	นางวรรณี  หร่อยดา
	ประธานสภาฯ อบต.
	วรรณี  หร่อยดา
	

	2
	นายภูมิรินทร์  แสนสูง
	รองประธานสภาฯ อบต.
	ภูมิรินทร์  แสนสูง
	

	3
	นายสมจิตร  ศรศักดา
	สมาชิกสภา อบต. หมู่ 1
	สมจิตร  ศรศักดา
	

	4
	นายบรรจง  ศรศักดา
	สมาชิกสภา อบต. หมู่ 1
	บรรจง  ศรศักดา
	

	5
	นายสำราญ  ศรศักดา
	สมาชิกสภา อบต. หมู่ 2
	สำราญ  ศรศักดา
	

	6
	นายศุกร์  สรรพสมบัติ
	สมาชิกสภา อบต. หมู่ 2
	ศุกร์  สรรพสมบัติ
	

	7
	นายเบย  ยามี
	สมาชิกสภา อบต. หมู่ 3
	เบย  ยามี
	

	8
	นายเกษมสุข  สิทธิ
	สมาชิกสภา อบต. หมู่ 3
	เกษมสุข  สิทธิ
	

	9
	นายอภิชัย  วงศ์สุ่ย
	สมาชิกสภา อบต. หมู่ 4
	อภิชัย  วงศ์สุ่ย
	

	10
	นายคำภู  มาก้อม
	สมาชิกสภา อบต. หมู่ 5
	คำภู  มาก้อม
	

	11
	นายอนันต์สิทธิ์ แสนกิ่ว
	สมาชิกสภา อบต. หมู่ 5
	อนันต์สิทธิ์  แสนกิ่ว
	

	12
	นายอุไร  สำราญญาติ
	สมาชิกสภา อบต. หมู่ 6
	อุไร  สำราญญาติ
	

	13
	นายอนนท์  อุ่นจันที
	สมาชิกสภา อบต. หมู่ 6
	อนนท์  อุ่นจันที
	

	14
	นายบุญเพ็ง  ชัยมหา
	สมาชิกสภา อบต. หมู่ 7
	บุญเพ็ง  ชัยมหา
	

	15
	นายสนั่น  สังฆพันธ์
	สมาชิกสภา อบต. หมู่ 7
	สนั่น  สังฆพันธ์
	

	16
	นายเวชสิทธิ์  สูงนารถ
	สมาชิกสภา อบต. หมู่ 8
	เวชสิทธิ์  สูงนารถ
	

	17
	นายชำนาญ  ไชยศรี
	สมาชิกสภา อบต. หมู่ 9
	ชำนาญ  ไชยศรี
	

	18
	นายสุวรรณ  สูงนารถ
	สมาชิกสภา อบต. หมู่ 10
	สุวรรณ  สูงนารถ
	

	19
	นางสาวพันปี  โชติอ่อน
	สมาชิกสภา อบต. หมู่ 10
	พันปี  โชติอ่อน
	

	20
	จ่าสิบเอกสงคราม  คุโณ
	สมาชิกสภา อบต. หมู่ 11
	สงคราม  คุโณ
	

	21
	ร้อยตรียุทธศักดิ์  โสภาพ
	สมาชิกสภา อบต. หมู่ 11
	ยุทธศักดิ์  โสภาพ
	

	22
	นายธเนศ  เทพแดง
	เลขานุการสภาฯ
	ธเนศ  เทพแดง
	


ผู้ไม่มาประชุม			-ไม่มี-
ผู้เข้าประชุม (ฝ่ายบริหาร)
	ลำดับที่
	ชื่อ-สกุล
	ตำแหน่ง
	ลายมือชื่อ
	หมายเหตุ

	1
	นางวันวิสา  วงศ์สุ่ย
	นายก อบต.แดงใหญ่
	วันวิสา  วงศ์สุ่ย
	

	2
	นายฐปนรรฆ์  มังคะตา
	รองนายกฯ อบต.แดงใหญ่
	ฐปนรรฆ์  มังคะตา
	


/ลำดับที่ …

-2-
	ลำดับที่
	
ชื่อ-สกุล
	
ตำแหน่ง
	
ลายมือชื่อ
	
หมายเหตุ

	3
	นายพุฒ  ศรศักดา
	รองนายก อบต.แดงใหญ่
	พุฒ  ศรศักดา
	

	4
	นายเสนีย์  เข็มลา
	เลขานุการ นายกฯ
	เสนีย์  เข็มลา
	


ผู้เข้าร่วมประชุม
	ลำดับที่
	
ชื่อ-สกุล
	
ตำแหน่ง
	
ลายมือชื่อ
	
หมายเหตุ

	1
	นางนัยนา ยิ่งสุจริตพันธุ์
	รองปลัด อบต.แดงใหญ่
	นัยนา ยิ่งสุจริตพันธุ์
	

	2
	นายจรวย  จี๋คำ
	ผู้อำนวยการกองช่าง
	จรวย  จี๋คำ
	

	3
	นางศริญญา  โชติอ่อน
	หัวหน้าสำนักปลัด
	ศริญญา  โชติอ่อน
	

	4
	ว่าที่ร้อยตรีปรีชา มูลมาตย์
	ผู้อำนวยการกองการศึกษา
	ปรีชา มูลมาตย์
	

	5
	นางสาวสุเพียร  แก้วตีนแท่น
	ผู้อำนวยการกองคลัง
	สุเพียร  แก้วตีนแท่น
	

	6
	นางสุดารัตน์  เจริญสุข
	นักวิเคราะห์นโยบายและแผน
	สุดารัตน์  เจริญสุข
	

	7
	นายปริญญา  ไชยโสดา
	วิศวกรโยธา
	ปริญญา  ไชยโสดา
	

	8
	น.ส.นภาพร  ศรศักดา
	นักทรัพยากรบุคคล
	นภาพร  ศรศักดา
	

	9
	สิบเอกทรงศักดิ์  จันทร์อร่าม
	นายช่างโยธา
	ทรงศักดิ์  จันทร์อร่าม
	

	10
	พ.จ.อ.วินิจกุล บุญมา
	เจ้าพนักงานป้องกันฯ
	วินิจกุล บุญมา
	

	11
	นางสาวอุไร  พนิกรณ์
	นักวิชาการศึกษา
	อุไร  พนิกรณ์
	

	12
	นายวีระศักดิ์ หัตถะแสน
	นิติกร
	วีระศักดิ์ หัตถะแสน
	

	13
	นางนภาภรณ์  แก้วโนนตุ่น
	นักวิชาการตรวจสอบภายใน
	นภาภรณ์  แก้วโนนตุ่น
	

	14
	นางณัฐณิชา ศิริขันแสง
	นักจัดการงานทั่วไป
	ณัฐณิชา ศิริขันแสง
	

	15
	นางณัฐฉา  ศรีฤาชา
	นักวิชาการจัดเก็บรายได้
	ณัฐฉา  ศรีฤาชา
	

	16
	น.ส.รินทร์ลภัส  ธนาวรวิสิทธิ์
	เจ้าพนักงานธุรการ
	รินทร์ลภัส  ธนาวรวิสิทธิ์
	

	17
	นายณัฐเมศร์  ธนาวรวิสิทธิ์
	เจ้าพนักงานธุรการ
	ณัฐเมศร์  ธนาวรวิสิทธิ์
	

	18
	นางสาวศรัญภัทร ช่วงชัย
	เจ้าพนักงานพัสดุ
	ศรัญภัทร ช่วงชัย
	

	19
	นางสาวรัชนี  รัตพลที
	เจ้าพนักงานธุรการ
	รัชนี  รัตพลที
	


เริ่มประชุมเวลา  09.30 น. 
	เมื่อถึงเวลา 09.30 น.  นายธเนศ  เทพแดง  เลขานุการสภาองค์การบริหารส่วนตำบลแดงใหญ่ เรียนเชิญสมาชิกสภาองค์การบริหารส่วนตำบลแดงใหญ่ เข้าห้องประชุมโดยมีผู้เข้าประชุม จำนวน 21 คน                   ลาประชุม จำนวน - คน  สาย  -   คน  ขาดประชุม –  คน  การประชุมครั้งนี้มีนางวรรณี  หร่อยดา                  ประธานสภาองค์การบริหารส่วนตำบลแดงใหญ่ ทำหน้าที่ประธานในการประชุม โดยประธานนำจุดธูป เทียน ไหว้พระ สวดมนต์ เสร็จแล้วประธานกล่าวเปิดประชุมสภาองค์การบริหารส่วนตำบลแดงใหญ่ สมัยสามัญ ที่  3 ครั้งที่ 1 ประจำปี 2562 

ระเบียบวาระที่ 1 	เรื่องประธานแจ้งให้ที่ประชุมทราบ
	นางวรรณี  หร่อยดา ประธานสภาฯ ค่ะ เรื่องที่จะแจ้งให้ที่ประชุมได้ทราบเราจะได้กำหนดสมัยประชุมสภาฯประจำปี พ.ศ. 2563 จำนวน  3  สมัย ก็คงจะกำหนดกันในห้วงเดือนสิงหาคม ค่ะ

ระเบียบวาระที่ 2  	เรื่อง รับรองรายงานการประชุมครั้งที่แล้ว
นางวรรณี  หร่อยดา ประธานสภาฯ ตามที่สภาองค์การบริหารส่วนตำบลแดงใหญ่ ได้ประชุมสภาฯ สมัยสามัญ ที่ 2  ครั้งที่ 1 ประจำปี พ.ศ. 2562 เมื่อวันที่ 17 มิถุนายน  2562 ดิฉันขอเชิญเลขานุการสภาฯได้สรุปรายละเอียดเกี่ยวกับรายงานการประชุมดังกล่าวให้สมาชิกสภาฯได้ทราบโดยทั่วกัน ขอเรียนเชิญค่ะ
นายธเนศ เทพแดง เลขานุการสภาฯ เรียนประธานสภาฯ สมาชิกสภาฯ คณะผู้บริหาร และหัวหน้าส่วนราชการที่เคารพทุกท่าน กระผม นายธเนศ เทพแดง เลขานุการสภาฯ สำหรับระเบียบวาระการประชุม             วาระที่ 2 เรื่องรับรองรายงานการประชุมครั้งที่แล้วในการประชุมสภาฯ สมัยสามัญที่ 2 ครั้งที่ 1 ประจำปี                 พ.ศ. 2562  ในวันที่  17  มิถุนายน  2562  นั้น ซึ่งในเรื่องนี้ได้กระผมได้ส่งรายงานการประชุมสภาฯให้กับสมาชิกทุกท่านได้อ่านและศึกษารายละเอียดก่อนแล้วนั้น ถ้าหากสมาชิกท่านใดมีข้อความ ถ้อยคำใดที่ขาดตก หรือจะแก้ไข เปลี่ยนแปลง เพิ่มเติม ก็ขอให้ท่านได้นำเสนอในที่ประชุมสภาฯต่อไป ขอบคุณครับ
นางวรรณี หร่อยดา ประธานสภาฯ ค่ะ ก็ขอขอบคุณเลขานุการสภาฯได้ทำหนังสือส่งไปให้กับสมาชิกหรือคณะผู้บริหารได้ศึกษาดูถ้อยคำข้อความในรายงานการประชุมสภาฯสมัยสามัญที่ 2 ครั้งที่ 1 เมื่อวันที่ 17 มิถุนายน 2562 ถ้าสมาชิกท่านใดมีถ้อยคำหรือข้อความที่ตกหล่นก็ชอเชิญท่านได้ตรวจสอบนะค่ะแล้วก็จะได้ลงรายละเอียดต่อไป ขอเชิญค่ะ ถ้าไม่มีสมาชิกท่านใดสงสัยหรือเปลี่ยนแปลงถ้อยคำหรือข้อความดิฉันก็คงจะฝากถึงเลขานุการสภาฯนะค่ะให้แก้ไขในหน้าที่ 3 ตรงที่นายภูมิรินทร์ แสนสูง รองประธานสภาฯ ได้พูดในข้อความได้ศึกษาแล้วค่ะต้องเป็นคำว่าครับแต่ในรายงานการประชุมพิมพ์เป็นค่ะก็ขอให้แก้ไขข้อความด้วยค่ะดิฉันก็จะขอมติที่ประชุมเพื่อรับรองรายงานการประชุมสภาฯสมัยสามัญที่ 2 ครั้งที่ 1  เมื่อวันที่ 17  มิถุนายน  2562 โดยอาศัยอำนาจตามความข้อ 74 (1) แห่งระเบียบกระทรวงมหาดไทยว่าด้วยการประชุมสภาท้องถิ่น พ.ศ. 2547 และแก้ไขเพิ่มเติมถึง (ฉบับที่ 2)พ.ศ.2554 โดยการยกมือเหนือศรีษะขอให้ท่านเลขานุการสภาฯ นับจำนวน ค่ะ
มติที่ประชุมสภาฯ	มีมติรับรองรายงานการประชุมสภาสมัยสามัญที่ 2 ครั้งที่ 1  ประจำปี 2562   เมื่อวันที่ 17  มิถุนายน  2562 ด้วยคะแนนเสียง จำนวน  20 เสียง ไม่รับรอง จำนวน  –   เสียง  งดออกเสียง  จำนวน  1  เสียง
ระเบียบวาระที่ 3 	เรื่อง กระทู้ถาม
			-ไม่มี-
ระเบียบวาระที่ 4 	เรื่อง เสนอเพื่อขอความเห็นชอบ
4.1  ญัตติขอพิจารณาให้ความเห็นชอบร่างข้อบัญญัติงบประมาณรายจ่ายประจำปี พ.ศ. 2563 ขั้นรับหลักการ (เอกสารหมายเลข 1)

นางวรรณี  หร่อยดา ประธานสภาฯ ค่ะ ในระเบียบวาระที่ 4.1 ก็จะให้ทางคณะผู้บริหารได้
เสนอร่างข้อบัญญัติงบประมาณรายจ่าย ประจำปี พ.ศ 2563 ขั้นรับหลักการให้ทางสมาชิกได้พิจารณา              ขอเชิญค่ะ
นางวันวิสา วงศ์สุ่ย นายกฯ อบต.แดงใหญ่ เรียนท่านประธานสภาฯ สมาชิกสภาฯ หัวหน้า               ส่วนราชการที่เคารพทุกท่านดิฉัน นางวันวิสา วงศ์สุ่ย นายกฯ อบต.แดงใหญ่ ดิฉันขอเรียนชี้แจงเกี่ยวกับ                   ร่างข้อบัญญัติงบประมาณรายจ่ายประจำปีงบประมาณ พ.ศ.2563  ดังต่อไปนี้ ในปีงบประมาณ พ.ศ.2563 องค์การบริหารส่วนตำบลแดงใหญ่ ได้ประมาณการรายรับไว้เป็นเงินทั้งสิ้น  62,000,000 บาท เพิ่มขึ้น           จากปีงบประมาณ พ.ศ.2562 ร้อยละ 11.29  ซึ่งเมื่อปีงบประมาณ พ.ศ.2562  ได้ตั้งงบประมาณ             รายจ่ายไว้ 55,000,000 บาท  และในส่วนของงบประมาณรายจ่ายได้กำหนดวงเงินรายจ่ายไว้ จำนวน  62,000,000 บาท  ซึ่งเป็นการจัดทำงบประมาณแบบสมดุล(รายจ่ายเท่ากับรายรับ) โดยมีประมาณการรายรับสรุปได้ดังนี้
	1.รายรับที่จัดเก็บเอง  จำนวน  4,053,000 บาท  ซึ่งได้จาก 
	1.1 หมวดภาษีอากร  ได้แก่ ภาษีที่ดินและสิ่งปลูกสร้าง ภาษีบำรุงท้องที่ ภาษีโรงเรือนและที่ดิน           ภาษีป้าย อากรฆ่าสัตว์  จำนวน 2,800,000 บาท
	1.2 หมวดค่าธรรมเนียม ค่าปรับและใบอนุญาต ได้แก่ ค่าธรรมเนียมเกี่ยวกับการควบคุมอาคาร ค่าธรรมเนียมเก็บขนขยะและมูลฝอย ค่าธรรมเนียมเก็บขนอุจจาระหรือสิ่งปฏิกูล  ค่าธรรมเนียมปิด โปรย ติดตั้งแผ่นประกาศหรือแผ่นปลิวเพื่อการโฆษณา ค่าธรรมเนียมจดทะเบียนพาณิชย์ ค่าธรรมเนียมอื่นๆ ค่าปรับอื่นๆ ค่าใบอนุญาตประกอบการค้าที่เป็นอันตรายต่อสุขภาพ ค่าใบอนุญาตเกี่ยวกับการควบคุมอาคาร                    ค่าใบอนุญาตอื่นๆ จำนวน  646,000 บาท
	1.3 หมวดรายได้จากทรัพย์สิน ได้แก่ ดอกเบี้ย รายได้จากทรัพย์สินอื่นๆ จำนวน  230,000 บาท
	1.4 หมวดรายได้เบ็ดเตล็ด ได้แก่ เงินที่มีผู้อุทิศให้ ค่าขายแบบแปลน รายได้เบ็ดเตล็ดอื่นๆ จำนวน 377,000 บาท
  	2.รายได้ที่รัฐบาลจัดเก็บแล้วจัดสรรให้แก่องค์กรปกครองส่วนท้องถิ่นจำนวน 32,635,000 บาท   ซึ่งได้จาก
	2.1 ภาษีและค่าธรรมเนียมรถยนต์หรือล้อเลื่อน		จำนวน	   	1,500,000  	บาท
	2.2 ภาษีมูลค่าเพิ่มตาม พ.ร.บ.กำหนดแผนฯ		จำนวน     	9,100,000   	บาท
	2.3 ภาษีมูลค่าเพิ่มตามพ.ร.บ.จัดสรรรายได้ฯ		จำนวน     	5,000,000   	บาท
	2.4 ภาษีธุรกิจเฉพาะ					จำนวน       	   250,000	บาท
	2.5 ภาษีสรรพสามิต					จำนวน     	5,510,000   	บาท
	2.6 ค่าภาคหลวงแร่					จำนวน         	     25,000   	บาท
	2.7 ค่าภาคหลวงปิโตรเลียม				จำนวน       	   150,000   	บาท
	2.8 ค่าธรรมเนียมจดทะเบียนสิทธิและนิติกรรมที่ดิน 	จำนวน           11,000,000   	บาท
	2.9 ค่าธรรมเนียมน้ำบาดาลและค่าใช้น้ำบาดาล    		จำนวน        	   100,000   	บาท
	3.หมวดเงินอุดหนุน  จำนวน  25,312,000  บาท  ซึ่งได้จาก
	3.1 เงินอุดหนุนทั่วไปตามอำนาจหน้าที่			จำนวน	  	6,500,000	บาท
3.2 เงินอุดหนุนทั่วไปตามภารกิจถ่ายโอน  			จำนวน		18,812,000	บาท
/การประมาณการ…

การประมาณการรายจ่ายตามหน่วยงาน  ประจำปีงบประมาณ พ.ศ.2563 มีดังนี้
1.สำนักปลัด	ตั้งไว้	21,329,125	บาท	คิดเป็นร้อยละ	34.41	ของรายจ่ายทั้งหมด
2.กองคลัง	ตั้งไว้	 3,549,100	บาท	คิดเป็นร้อยละ    5.73	ของรายจ่ายทั้งหมด
3.กองช่าง	ตั้งไว้	10,148,980	บาท	คิดเป็นร้อยละ	16.37	ของรายจ่ายทั้งหมด
4.กองการศึกษาฯ ตั้งไว้	  8,532,740	บาท	คิดเป็นร้อยละ	13.77	ของรายจ่ายทั้งหมด
5.งบกลาง	ตั้งไว้	18,440,055	บาท	คิดเป็นร้อยละ	29.75	ของรายจ่ายทั้งหมด
การประมาณการตามงบประมาณรายจ่าย มีดังนี้
1.งบกลาง	ตั้งไว้	18,440,055	บาท	คิดเป็นร้อยละ	29.75	ของรายจ่ายทั้งหมด
2.งบเงินอุดหนุน	ตั้งไว้	  2,955,000	บาท	คิดเป็นร้อยละ	 4.77	ของรายจ่ายทั้งหมด
3.งบดำเนินงาน	ตั้งไว้	15,172,785	บาท	คิดเป็นร้อยละ	24.48	ของรายจ่ายทั้งหมด
4.งบบุคลากร 	ตั้งไว้	15,769,660	บาท	คิดเป็นร้อยละ	25.44	ของรายจ่ายทั้งหมด
5.งบลงทุน	ตั้งไว้	  9,662,500	บาท	คิดเป็นร้อยละ	15.59	ของรายจ่ายทั้งหมด
จำแนกตามแผนงานต่างๆ มีดังนี้
1.แผนงานบริหารทั่วไป	จำนวน  22,392,790 บาท คิดเป็นร้อยละ  36.12 ของรายจ่ายทั้งหมด
2.แผนงานการรักษาความสงบภายใน  จำนวน 738,000 บาท คิดเป็นร้อยละ 1.19 ของรายจ่ายทั้งหมด
3.แผนงานการศึกษา  จำนวน    7,552,740 บาท คิดเป็นร้อยละ  12.19 	ของรายจ่ายทั้งหมด
4.แผนงานสาธารณสุข จำนวน    430,000 บาท	คิดเป็นร้อยละ   0.70 	ของรายจ่ายทั้งหมด
5.แผนงานสังคมสงเคราะห์ จำนวน 65,000 บาท 	คิดเป็นร้อยละ   0.11	ของรายจ่ายทั้งหมด
6.แผนงานสร้างความเข้มแข็งของชุมชน จำนวน 636,635  บาท คิดเป็นร้อยละ  1.03                 ของรายจ่ายทั้งหมด
7.แผนงานการศาสนา วัฒนธรรมและนันทนาการ จำนวน 980,000 บาท คิดเป็นร้อยละ               1.58 ของรายจ่ายทั้งหมด
8.แผนงานอุตสาหกรรมและการโยธา  จำนวน  10,148,980 บาท  คิดเป็นร้อยละ 16.37              ของรายจ่ายทั้งหมด
9.แผนงานการเกษตร จำนวน  615,300 บาท  คิดเป็นร้อยละ   1.00  ของรายจ่ายทั้งหมด
10.งบกลาง  จำนวน  18,440,055 บาท คิดเป็นร้อยละ	29.75	ของรายจ่ายทั้งหมด
ในการจัดทำร่างข้อบัญญัติงบประมาณรายจ่าย ประจำปีงบประมาณ พ.ศ.2563 คณะผู้บริหารได้มีความตระหนักและคำนึงถึงปัญหา ความต้องการ ภารกิจให้สอดคล้องกับแผนพัฒนา อบต. นโยบายรัฐ ของผู้บริหารของภารกิจอบต. ภารกิจถ่ายโอน และในการบริหารจัดการงบประมาณตามร่างข้อบัญญัตินี้ จะยึดหลักธรรมาภิบาลเป็นกรอบและแนวทางการทำงาน  เพื่อให้การใช้เงินงบประมาณซึ่งเป็นเงินภาษีของประชาชนและชาวตำบลแดงใหญ่เป็นไปอย่างมีประสิทธิภาพ ประสิทธิผล ประหยัด คุ้มค่า และเกิดประโยชน์แก่ประชาชน ชาวตำบลแดงใหญ่ จึงขอให้ท่านประธานสภาฯ และท่านสมาชิกสภาฯ ได้พิจารณาเห็นชอบร่างข้อบัญญัติงบประมาณรายจ่าย ประจำปีงบประมาณ พ.ศ.2563  ดังรายละเอียดที่ได้แจ้งและที่ได้จัดส่งให้ท่านได้ศึกษาแล้ว ขอบคุณค่ะ

นางวรรณี  หร่อยดา  ประธานสภาฯ ค่ะ ก็ขอขอบคุณคณะผู้บริหารที่ได้เสนอญัตติเห็นชอบร่างข้อบัญญัติงบประมาณรายจ่าย ประจำปี พ.ศ. 2563 วาระแรก ขั้นรับหลักการ ตามที่ท่านนายกฯได้สรุปรายงานให้กับสภาฯได้พิจารณาร่วมกันและก็ได้ส่งล่วงหน้าให้ท่านแล้วและก็ได้สรุปให้สภาฯทราบอีกก่อนที่เราจะลงมติหรือไม่ลงยังไงก็คงจะให้สมาชิกได้อภิปรายในหัวข้อที่สงสัยข้อความหรือตัวเลขที่สงสัยก็จะเปิดโอกาสให้สมาชิกอภิปรายร่างข้อบัญญัติงบประมาณรายจ่ายประจำปี พ.ศ. 2563 อย่างเต็มที่โดยจะให้ท่าน               สมาชิกสภาฯ อภิปรายแล้วจึงจะให้คณะผู้บริหารเรียนชี้แจง ขอเชิญค่ะ
นายบรรจง  ศรศักดา สมาชิกสภาฯอบต. หมู่ที่ 1 เรียนประธานสภาฯ สมาชิกสภาฯคณะผู้บริหารและหัวหน้าส่วนราชการที่เคารพทุกท่าน กระผม นายบรรจง ศรศักดา สมาชิกสภาฯอบต.แดงใหญ่ หมู่ที่ 1 ครับ สำหรับแผนงานหรือรายจ่ายงบประมาณยังไงก็คงจะให้ผ่านครับแต่ผมมีข้อซักถามที่อยากจะพูดว่าใน             ปี พ.ศ. 2563 ตำบลแดงใหญ่จะต้องเปลี่ยนชื่อเป็นตำบลแล้งใหญ่แล้วเพราะว่าประชาชนเขาเดือดร้อนมากฝนก็ไม่ตกขอให้ตั้งงบประมาณเพื่อช่วยเหลือดูแลภัยแล้งขอฝากผ่านประธานสภาฯถึงคณะผู้บริหารให้ความเป็นธรรมทางด้านกฏหมายและก็ทางสังคมด้วยคือผมก็อยากให้เปิดดูหน้าที่ 21/33 ผมอยากสอบถามโครงการต่างๆก็ลงตัวดีแต่ทำไมโครงการเกี่ยวกับยาเสพติดไม่ได้ตั้งไว้แล้วและอีกโครงการประชาคมก็ไม่มีเพราะเป็นเวทีของประชาชนปีนี้ก็ไม่ได้ตั้งอีกถ้าเราเกิดปัญหาเราจะแก้ไขอะไรที่เป็นแผนพัฒนาเราจะอบรมที่ไหนก็ไม่เป็นไรก็เป็นห่วงว่าถ้าเกิดเหตุฉุกเฉินขึ้นอาจจะต้องใช้เงินคือเวทีประชาคมอย่างงี้ก็ต้องใข้เงินถ้ามีความจำเป็นสำหรับตอนนี้ก็จะขอฝากไว้ตรงนี้แต่นี้ก่อนให้สมาชิกท่านอื่นได้อภิปราย ขอบคุณครับ
นางวรรณี หร่อยดา ประธานสภาฯ ค่ะ ก็คงจะให้เลขานุการฯได้บันทึกไว้ก่อนแล้วยังก็ให้สอบถามมา ขอเชิญสมาชิกท่านต่อไปค่ะ ขอเรียนเชิญค่ะ
นายสนั่น  สังฆพันธ์ สมาชิกสภาฯ อบต.หมู่ที่ 7 เรียนประธานสภาฯ สมาชิกสภาฯคณะผู้บริหารและหัวหน้าส่วนราชการที่เคารพทุกท่าน กระผม นายสนั่น สังฆพันธ์  สมาชิกสภาฯอบต.แดงใหญ่ หมู่ที่ 7 ครับ พอดีผมมีประเด็นกำหนดเวลาในการอภิปรายครับการอภิปรายไม่ทราบว่าสภาฯเรามีระเบียบกำหนดไว้ไหมว่าอภิปรายได้กี่นาทีเผื่อถึงเวลาผมอภิปรายแล้วมันอาจจะยาวไปกระทบและกินเวลาของสมาชิกท่านอื่นมีเวลากำหนดไหมครับ ขอบคุณครับ
นางวรรณี  หร่อยดา ประธานสภาฯ  ค่ะ วันนี้เป็นวันของท่านอยู่แล้วก็คงจะไม่ได้กำหนดเวลาเอาตามที่ท่านพอใจค่ะแต่เราก็จะต้องอยู่ในกรอบในหัวข้อที่เราจะอภิปรายนะค่ะไม่ใช่ว่าประเด็นอื่นค่ะเพราะว่าเรื่องอื่นๆเราก็มีอยู่แล้วค่ะก็คงจะขอให้อยู่ในเรื่องที่เราพิจารณาเรื่องนั้นๆก็ตามสบายค่ะไม่เป็นไรค่ะมีสมาชิกท่านใดจะอภิปรายเพิ่มเติมอีกไหมค่ะ ขอเรียนค่ะ

นายอนันต์สิทธิ์ แสนกิ่ว สมาชิกสภาฯ อบต. หมู่ที่ 5 เรียนประธานสภาฯ สมาชิกสภาฯคณะผู้บริหารและหัวหน้าส่วนราชการที่เคารพทุกท่าน กระผม นายอนันต์สิทธิ์ แสนกิ่ว  สมาชิกสภาฯอบต.แดงใหญ่ หมู่ที่ 5 ครับ ในข้อบัญญัติงบประมาณรายจ่าย ประจำปี พ.ศ. 2563 ตามที่ผมได้อ่านดูก็ครอบคลุมทุกส่วนแต่มีช่วงหนึ่งที่ขออนุญาตเอ่ยนามท่านนะครับ นายบรรจง ศรศักดา สมาชิกสภาฯอบต.แดงใหญ่ หมู่ที่ 1              ที่ท่านได้พูดว่าตำบลแดงใหญ่จะเปลี่ยนเป็นตำบลแล้งใหญ่ก็อยากจะเรียนว่าสื่งที่ท่านได้บรรญัติไว้ในด้านล่างตรงนี้ครับสิ่งที่ผมอยากจะเสนอความคิดเห็นนะครับไม่ใช่นำเสนอแต่เป็นการเสนอความคิดเห็นส่วนที่เป็นบ่อน้ำบาดาลเราไม่ใด้บรรจุไว้เราน่าจะบรรจุไว้บ่อน้ำบาดาลทุกหมู่บ้านประมาณนี้ครับเพราะช่วงนี้และหลังปีใหม่
/มันจะเกิด…

มันน่าจะเกิดภัยแล้งเดือนนี้เข้ามานะครับเราน่าจะบรรจุเข้าไว้เจาะน้ำบาดาลส่วนทุกหมู่อันนั้นก็แล้วแต่จะ ยังไงแต่หมู่ที่ 5 อยากได้บ่อน้ำบาดาลเพิ่มเพราะมันจะเกิดประโยชน์แก่ชุมชนมากและก็น้ำลำห้วย หมู่ที่ 10 มันแห้งแทบจะไม่พอใช้อยากให้ท่านได้ตั้งไว้เพื่อขุดลอกให้มันลึกหรือให้หรือสามารถกักเก็บน้ำได้มากกว่านี้ก็แล้วแต่ท่านจะดำเนินการอย่างไรผมก็อยากให้ท่านได้บรรจุส่วนนี้เข้าไว้เพราะมันเกิดภัยแล้งปีหน้าหลังปีใหม่นี้น้ำมันก็จะน้อยและช่วงนี้เราก็ได้ทำโครงการเกี่ยวกับธนาคารน้ำใต้ดินมันก็ดีที่ท่านได้มีวิสัยทัศน์ตัวนี้น้ำจะได้อยู่ใต้ดินก็อยากให้มีเจาะน้ำบาดาลเพราะหมู่บ้านของผมอยากจะได้บ่อน้ำบาดาลเพิ่มนะครับเพราะชุมชนของเรานั้นขยายตัวมีคนภายนอกเข้ามาอยู่สร้างบ้านเพิ่มขึ้นมากและกลัวน้ำไม่พอใช้นะครับอันนี้ก็คืออยากจะเสนอในส่วนนี้ส่วนในเรื่องแผนพัฒนาผมอยากเสนอเรื่องเกี่ยวกับประชาคมหมู่บ้านผมได้สำรวจดูส่วนมากสิ่งที่ชาวบ้านเขาขาดอยู่อยากได้ถนนส่วนหนึ่งก็คือไฟฟ้าที่จะขยายสู่พื้นที่ต่างๆแต่ละชุมชนอันนี้ประชาคมทุกหมู่บ้านตามที่ผมได้ถามชาวบ้านดูสิ่งที่ต้องการก็คือถนนและไฟฟ้าพวกนี้มากนะครับอยากจะให้ท่านเข้าไปในส่วนของโครงสร้างพื้นฐานหรือกันงบประมาณไว้ในส่วนนี้มากกว่าทุกปีที่ผ่านมาผมก็นำเรียนตามที่ผมได้ข้อมูลมา ขอบคุณครับ
นางวรรณี  หร่อยดา  ประธานสภาฯ  ค่ะ ก็เป็นสิ่งที่ดีนะค่ะที่มีแนวคิดร่วมกันมีสมาชิกท่านใดจะอภิปรายเพิ่มเติมไหมค่ะ ขอเรียนเชิญค่ะ
นายเวชสิทธิ์  สูงนารถ สมาชิกสภาฯ อบต. หมู่ที่ 8 เรียนประธานสภาฯ สมาชิกสภาฯคณะผู้บริหารและหัวหน้าส่วนราชการที่เคารพทุกท่าน กระผม นายเวชสิทธิ์  สูงนารถ  สมาชิกสภาฯอบต.แดงใหญ่ หมู่ที่ 8 ครับ ในการประชุมคราวนี้ก็เป็นการพิจารณาร่างข้อบัญญัติงบประมาณรายจ่าย ประจำปี พ.ศ. 2563            ตามที่ได้ดูในร่างข้อบัญญัติงบประมาณฯแต่ละปีคือทุกๆปีผมก็ดูงบประมาณมาโดยตลอดคือส่วนที่เห็นก็คือส่วนใหญ่เราจะเน้นไปในด้านงบบุคลากร โดยงบประมาณในปีนี้ก็ ตั้งไว้ 62,000,000 บาท ส่วนปีที่แล้ว            ตั้งไว้ 55,000,000 บาท งบประมาณก็เพิ่มขึ้นทุกปีแต่ในส่วนประเด็นที่ผมจะพูดวันนี้คืออยากให้ทาง            ส่วนราชการ ผู้บริหาร ได้คำนึงถึงงบประมาณในด้านของโครงสร้างพื้นฐานลงแต่ละหมู่บ้านมันเป็นเวลา 5 ปี หรือ 6 ปี  มาแล้วที่โครงสร้างพื้นฐานทางแผนงานอุตสาหกรรมและการโยธาไม่ขยับงบประมาณขึ้นคือยังอยู่ที่ 400,000 บาท ต่อหมู่บ้านเผื่อเป็นไปได้ก็อยากจะให้เพิ่มขึ้นอีกแต่ละหมู่บ้านครับถ้ามาดูตามงบประมาณตามแผนงานต่างๆงานบริหารงานทั่วไปในปีที่ผ่านมาเราก็ตั้งไว้ที่ 20,000,000 บาท ปีนี้งานบริหารงานทั่วไป ตั้งไว้ 22,392,790 บาท คือเพิ่มจากปีที่แล้วประมาณสองล้านเศษในแผนงานรักษาความสงบภายในปีนี้ก็เพิ่มปีที่ผ่านมาอยู่ที่สี่แสนเศษเพิ่มขึ้นมาปีนี้ก็สองแสนเศษในส่วนของแผนงานการศึกษาก็เพิ่มมาหนึ่งล้านสามแสนบาทเศษนะครับในส่วนของแผนงานสาธารณสุขปีนี้ก็เพิ่มมาแสนเศษนะครับในส่วนของแผนงานสังคมสงเคราะห์เท่าเดิมครับแผนงานสร้างความเข้มแข็งของชุมชนก็เพิ่มมาหนึ่งแสนเศษแผนงานศาสนาและวัฒนธรรมและนันทนาการปีนี้ก็เพิ่มมาเก้าหมื่นเศษส่วนใหญ่ก็เพิ่มนะครับในส่วนของแผนงานอุตสาหกรรมและการโยธาปีนี้ลดนะครับคือลดจากปีที่ผ่านมาสองล้านเศษครับแต่ในส่วนลดตรงนี้มันก็ไปเพิ่มอยู่ที่งานบริหารงานทั่วไปในส่วนของสำนักปลัดนะครับคือนำไปซื้อรถบรรทุกขยะนะครับถ้าไปดูในรายละเอียดครับส่วนแผนงานเกษตรปีนี้ก็เพิ่มขึ้นมาสี่แสนบาทส่วนของแผนงานงบกลางขึ้นไปอยู่ที่สี่ล้านสี่แสนเศษนะครับตามที่ผมพูดอย่างนี้ก็คือเพื่อจะโยงถึงเรื่องงบประมาณคืออยากจะให้งบประมาณบางส่วนที่เรามีเพิ่มมีลดและแผนงานต่างๆให้มาเพิ่มในส่วนของแผนงานอุตสาหกรรมและการโยธาครับอย่างน้อยๆอย่างเราซื้อรถบรรทุกขยะหรือซื้ออะไรเพียงพอ

แล้วในส่วนของงบบุคลากรผมก็คิดว่าน่าจะเพียงพอเพราะตลอดระยะเวลาเจ็ดปีในส่วนนี้เราเพิ่มบุคลากรขึ้นมาเยอะเมื่อเพิ่มบุคลากรขึ้นมามันก็จะเพิ่มในส่วนนี้และส่วนอื่นๆเข้ามาด้วยคืออยากจะฝากคณะผู้บริหารและส่วนราชการได้คำนึงถึงเรื่องงบประมาณของแผนงานอุตสาหกรรมและการโยธาด้วยนะครับคือยังไงก็อยากจะให้เพิ่มนะครับถ้าเป็นไปได้ก็เพิ่มปีละแสนสองแสนบาทครับ ขอบคุณครับ 
นางวรรณี  หร่อยดา  ประธานสภาฯ  ค่ะ ก็เชิญ จ่าสิบเอกสงคราม คุโณ  สมาชิกสภาฯ อบต.             แดงใหญ่ หมู่ที่ 11 ขอเชิญค่ะ
จ่าสิบเอกสงคราม คุโณ สมาชิกสภาฯ อบต. หมู่ที่ 11 เรียนประธานสภาฯ สมาชิกสภาฯ              คณะผู้บริหารและหัวหน้าส่วนราชการที่เคารพทุกท่าน กระผม จ่าสิบเอกสงคราม คุโณ  สมาชิกสภาฯอบต.แดงใหญ่ หมู่ที่ 11 ครับ ผมก็อยากจะเรียนในที่ประชุมสภาฯแห่งนี้ครับในส่วนแผนงานอุตสาหกรรมและการโยธาหน้า 43/48 โครงการก่อสร้างถนน คสล.หมู่ที่ 11 สายหน้าวัดสีหราช สำหรับโครงการนี้ถ้าจะทำก็ดีแต่ทั้งนี้และทั้งนั้นเนื่องจากเขาขยายถนนของหมู่ที่ 11 นะครับยังไม่เสร็จสิ้นนะครับจะได้งบประมาณมาไม่ว่าจะเป็นจ่ายขาดเงินสะสมหรือเงินตามข้อบัญญัติงบประมาณ ปี 2562 ก็คงไม่พียงพอตลอดถนนสายนี้ผมก็ขอเรียนสภาฯแห่งนี้ว่าผมอยากจะเปลี่ยนพื้นที่ในการก่อสร้างยังไงก็ทำขยายไหล่ทางถนนให้มันเสร็จก่อนถึงไป         ทำถนน คสล.สายหน้าวัดสีหราช แล้วก็เหลือจากถนนเสร็จแล้วก็ขอให้ทำที่สายหน้าวัดสีหราชต่อนะครับผมก็อยากจะขอเรียนทางสภาฯว่าผมอาจจะขอเปลี่ยนโครงการฯก็เรียนไว้ ณ โอกาสนี้ก่อนนะครับ  ขอบคุณครับ
นายสนั่น สังฆพันธ์ สมาชิกสภาฯ อบต. หมู่ที่ 7 เรียนประธานสภาฯ สมาชิกสภาฯคณะผู้บริหารและหัวหน้าส่วนราชการที่เคารพทุกท่าน กระผม นายสนั่น สังฆพันธ์  สมาชิกสภาฯอบต.แดงใหญ่ หมู่ที่ 7 ครับ เรื่องของการรับหลักการแห่งร่างข้อบัญญัติงบประมาณรายจ่าย ประจำปี พ.ศ. 2563 ส่วนรายละอียดที่ผมดูก็มีครบทุกรายละเอียดดีที่อยากจะอภิปรายสนับสนุนก็คือส่วนที่เพิ่มเติมทางด้านโครงสร้างพื้นฐานเพราะผมดูงบประมาณจาก ปี พ.ศ.2557 ครับ เราตั้งไว้ที่สามสิบเอ็ดล้านบาทนิดๆนะครับเราทำงบประมาณแบบสมดุล ปี พ.ศ. 2563 เราตั้งรับไว้ที่หกสิบสองล้านบาทโครงสร้างพื้นฐานเรายังมีแบบจัดสรรให้เท่าเทียมกันก็คือประมาณอยู่ที่สี่แสนบาทต่อหมู่บ้านผมดูแล้วมันปรับตัวกับชุมชนเดือดร้อนของพี่น้องผลกระทบหลายๆอย่างนี้ในการทำข้องบัญญัติปีงบประมาณต่อไปอยากจะให้เราจัดสรรเพิ่มให้มันเหมาะสมกับความจำเป็นและปัจจุบันอย่างพื้นที่ของผมกับหมู่ที่ 8 นะครับ มันเป็นสังคมที่เป็นชุมชนเมืองเพราะการแตกตัวของหมู่บ้านนี้เยอะมากแล้วก็มีผลกระทบกับสังคมที่เพิ่มมากขึ้นแล้วก็โครงสร้างพื้นฐานที่ตั้งรับไว้กับชุมชนที่เพิ่มขึ้นนี้มันไม่เพียงพอถ้าจะเอาเข้าแผนจริงๆนี้ของหมู่บ้านผมนี้ทำสิบปีก็ยังไม่จบนะครับแต่เราก็เอาเข้าเฉพาะที่จำเป็นจริงๆครับเกือบยี่สิบกว่าโครงการก็อยากจะให้ผู้บริหารพิจารณานะครับและก็อยากจะสอบถามเจ้าหน้าที่งบประมาณเรามีหลักหรือวิธีคิดในการจัดสรรงบประมาณอย่างโครงสร้างพื้นฐานนี้คิดเป็นกี่เปอร์เซ็นต์ของรายรับอยากจะให้ท่านช่วยอธิบายให้สมาชิกสภาได้รู้ด้วยวิธีง่ายๆเบื้องต้นด้วยเพราะจะได้เอางบประมาณส่วนนี้เอาไปดูแลความเดือดร้อนของพี่น้องประชาชนแล้วก็เรื่องที่สองมาดูที่หมวดเกษตรก็ขอขอบคุณทางคณะผู้บริหารที่เพิ่มเติมให้พี่น้องประชาชนที่เป็นเกษตรส่วนใหญ่ของตำบลแดงใหญ่ที่ท่านเห็นความเดือดร้อนก็เพิ่มในหมวดนี้คนส่วนมากก็จะได้รับประโยชน์ได้รับความรู้ในการอบรมให้ความรู้คนในพื้นที่เพื่อปรับตัวทำการเกษตรให้มันทันสมัยทันยุคนะครับถ้าต้นทุนน้อยเพิ่มกำไรขึ้นนะครับอย่างโครงการเกษตรนี้ผมเห็นความสำคัญหลายอย่าง
/อย่างโครงการ…

อย่างโครงการที่ไปศึกษาดูงานที่จังหวัดเลยสำหรับปีที่แล้วรู้สึกว่าโดนตัดไปเพื่อให้ อปพร.ไปศึกษาดูงาน แล้วก็โครงการนี้มีประยชน์มากผมว่าโครงการเกษตรอย่าตัดและถ้า อปพร.จะไปดูงานก็ให้ตั้งไว้ต่างหากเลยครับ          เพราะว่าเท่าที่ผมไปร่วมศึกษาดูงานนี้ชาวบ้านเขารู้สึกได้รับประโยชน์จากการเข้าร่วมโครงการนะครับส่วนเรื่องที่สามซื้ออุปกรณ์กีฬาครับหน้าที่เราตั้งไว้สามแสนบาทซื้ออุปกรณ์กีฬาหรือชุดกีฬาคือซื้อให้นักกีฬาที่เข้าร่วมแข่งขันกีฬาตำบลแดงใหญ่หรืออันนี้ถ้าดำเนินการได้ก็ดีครับเพราะว่าอาจจะไม่ต้องรบกวนนักกีฬาหรือรบกวนสมาชิกที่อยู่ในพื้นที่นะครับ ขอบคุณครับ
นางวรรณี  หร่อยดา ประธานสภาฯ  ค่ะ ก็เป็นแนวคิดที่ร่วมด้วยช่วยกันนะค่ะก็ไม่เป็นไร มีสมาชิกท่านใดจะอภิปรายเพิ่มอีกไหมค่ะ ขอเรียนเชิญค่ะ
นายภูมิรินทร์ แสนสูง รองประธานสภาฯ เรียนประธานสภาฯ สมาชิกสภาฯคณะผู้บริหารและหัวหน้าส่วนราชการที่เคารพทุกท่าน กระผม นายภูมิรินทร์ แสนสูง รองประธานสภาฯ ครับ การที่นายกฯเสนอร่างงบประมาณรายจ่ายต่อที่ประชุมสภาฯผมก็สนับสนุนในส่วนที่ท่านได้เสนอแต่ผมก็เป็นห่วงและมีข้อสงสัยอยู่สองประการในเรื่องที่ผมเป็นห่วงคืองบประมาณที่ตั้งไว้ปี พ.ศ. 2557 ตั้งไว้ประมาณห้าสิบล้านบาทในปี พ.ศ. 2562 เราตั้งงบประมาณไว้ห้าสิบห้าล้านบาท แต่ในปี พ.ศ. 2563 เราตั้งไว้หกสิบสองล้านบาท ดังนั้นผมก็เป็นห่วงว่าเราจะได้รับเงินอุดหนุนจากตรงไหนอันนี้ผมขอรายละเอียดให้กับทางสภาฯได้รับทราบนี้เป็นเรื่องที่หนึ่งส่วนเรื่องที่สองผมก็ได้รับหนังสือจากทาง ผู้อำนวยการกองช่าง แบบ ปร.6 ก็มีการปรับปรุงนะครับศูนย์พัฒนาเด็กเล็กอันนี้ผมเห็น ปร.4, ปร.5 หรือผิดพิมพ์ยังไงไม่ทราบอันนี้งบประมาณฉบับที่หนึ่งตั้งไว้              495,000 บาท ฉบับที่สอง 495,000  บาท รวมทั้งหมด 990,000 บาท อันนี้ผมก็รวมคราวๆพึ่งได้รับเอกสารผมขอทราบรายละเอียดที่เราจะดำเนินการตรงไหนในส่วนนี้ก็ขอทราบรายละเอียด ขอบคุณครับ
นางวรรณี หร่อยดา ประธานสภาฯ  ค่ะ มีสมาชิกท่านใดมีข้อสงสัยจะสอบถามและอภิปรายเพิ่มเติมไหมค่ะ ขอเรียนเชิญค่ะ
นายเบย  ยามี สมาชิกสภาฯ อบต. หมู่ที่ 3 เรียนประธานสภาฯ สมาชิกสภาฯคณะผู้บริหารและหัวหน้าส่วนราชการที่เคารพทุกท่าน กระผม นายเบย ยามี  สมาชิกสภาฯอบต.แดงใหญ่ หมู่ที่ 3 ครับ ขอบคุณครับ ก็มีข้อสงสัยอยู่ในเรื่องของเอกสารดูหน้าที่ 1/48 (2) เงินค่าตอบแทนประจำตำแหน่งรองจะเป็น            รองนายกฯหรือเป็นรองปลัดมันไม่ชัดเจนเลยครับถ้ายังไม่ชัดเจนก็ขอให้แก้ไขนะครับว่าเป็นตำแหน่งไหน            ขอบคุณครับ
นายบรรจง ศรศักดา   สมาชิกสภาฯ อบต. หมู่ที่ 1 เรียนประธานสภาฯ สมาชิกสภาฯคณะผู้บริหารและหัวหน้าส่วนราชการที่เคารพทุกท่าน กระผม นายบรรจง ศรศักดา  สมาชิกสภาฯอบต.แดงใหญ่ หมู่ที่ 1 ครับ ผมก็อยากจะเรียนถามหน้าที่ 21/33 ผมดูแล้วหรือว่าผมดูไม่ครบถ้วนถ้ายังไงก็ขอทราบด้วยครับ            ข้อที่ 2 โครงการประชุมเชิงปฏิบัติการฝึกอบรมสัมมนาและทัศนศึกษาดูงานด้านส่งเสริมสนับสนุนประชาชนดำเนินชีวิตตามแนวเศรษฐกิจพอเพียง จำนวน 150,000 บาท ส่วนโครงการประชุมเชิงปฏิบัติการจัดทำแผนพัฒนา อบต.อย่างมีส่วนร่วม  จำนวน 56,635 บาท แล้วก็มารวมกับโครงการฝึกอบรมสัมมนาและศึกษาดูงานด้านการส่งเสริมอาชีพตามแนวปรัชญาเศรษฐกิจพอเพียงแก่กลุ่มผู้สูงอายุตำบลแดงใหญ่ จำนวน 
/150,000 บาท…

จำนวน 150,000 บาท มันยังไงผมว่าคือสมาชิกคณะผู้บริหารแต่ปีก่อนนี้มีนะครับไปสัมมนาไปอบรมสมาชิกเราได้ร่วมอยู่ในโครงการนี้หรือเปล่าหรือว่าเป็นโครงการเดียวกันไหมคือมันเป็นเอกสารแบบใหม่ผมอาจจะดูไม่เข้าใจผมยังข้องใจว่าโครงการไปสัมมนาศึกษาดูงานมันเกี่ยวกับสมาชิกสภาฯด้วยหรือไม่เป็นโครงการเดียวกันไหมกับผู้สูงอายุสองอย่างนะครับอันนี้ผมก็ไม่คิดอะไรหรอกครับผมก็เป็นผู้สูงอายุเหมือนกันผมก็คงจะไปได้          ผมอยากจะเรียนถามว่าเป็นโครงการอันเดียวกันหรือเปล่าเพราะปีก่อนเราก็เขียนโครงการไว้ว่ามีสมาชิกสภาฯและผู้บริหารแต่ปีนี้มีประชาชนอย่างมีส่วนร่วมผมก็เลยอยากจะขอความการะจ่างครับ ขอบคุณครับ  
นางวรรณี หร่อยดา ประธานสภาฯ ค่ะ มีสมาชิกสภาท่านใดจะสอบถามเพิ่มเติมอีกไหมค่ะทางคณะผู้บริหารจะได้ตอบข้อซักถามครั้งเดียวก่อนที่เราจะลงมติค่ะ ขอเรียนเชิญค่ะ
นายสนั่น  สังฆพันธ์ สมาชิกสภาฯ อบต. หมู่ที่ 7 เรียนประธานสภาฯ สมาชิกสภาฯคณะผู้บริหารและหัวหน้าส่วนราชการที่เคารพทุกท่าน กระผม นายสนั่น สังฆพันธ์  สมาชิกสภาฯอบต.แดงใหญ่ หมู่ที่ 7 ครับ ผมก็อยากจะสอบถามในรายละเอียดงบประมาณของแผนงานรักษาความสงบภายในนี้อยากจะทราบรายละเอียดปลีกย่อยคราวๆผมดูจากเอกสารแล้วก็ไม่รู้เรื่องไม่ค่อยเข้าใจเท่าใหร่ครับที่เราจะเพิ่มงบประมาณขึ้นเจ็ดแสนกว่าบาทนี้รายละเอียดที่พอสังเกตคราวๆได้ยังไงบ้างมีหนังสือประกอบอุปกรณ์ดับเพลิงนี้มีแบบสะพายหลังหรือเปล่าที่จะพอมาอำนวยครวามสะดวกให้เจ้าหน้าที่ที่ดับเพลิงนะครับเพราะว่าผมเคยไปช่วยร่วมดับเพลิงในพื้นที่ผมก็เคยไปให้มือตบกับใช้ถังฉีดโยกแค่แบกถังน้ำก็ยังจะตายอยู่แล้วหลบควันถ้าเรามีแบบสะพายแบบเครื่องพ่นยาก็จะช่วยเจ้าหน้าที่ช่วยรักษาทรัพย์สินของพี่น้องเราได้เยอะนะครับในหมวดนี้อยากจะให้ท่านช่วยขยายความด้วยครับ ขอบคุณครับ
นางวรรณี หร่อยดา ประธานสภาฯ ค่ะ มีสมาชิกสภาท่านใดจะอภิปรายเพิ่มเติมอีกไหมค่ะ ขอเรียนเชิญค่ะ 
นายเบย  ยามี  สมาชิกสภาฯ อบต. หมู่ที่ 3 เรียนประธานสภาฯ สมาชิกสภาฯคณะผู้บริหารและหัวหน้าส่วนราชการที่เคารพทุกท่าน กระผม นายเบย ยามี  สมาชิกสภาฯอบต.แดงใหญ่ หมู่ที่ 3 ครับ                ขอเพิ่มเติมอีกเรื่องครับเงินอุดหนุนการไฟฟ้าภูมิภาคผมก็อยากจะให้เงินอุดหนุนการไฟฟ้าเพราะว่าช่วงระยะนี้นะครับความต้องการของพี่น้องแต่ละหมู่บ้านผมคิดว่าก็มีความต้องการเยอะทุกหมู่บ้านครับอย่างเช่นอุดหนุนไปหมู่ละหนึ่งแสนบาทต่อปีเพราะว่าใน 2-3 ปี ที่ผ่านมานี้ของหมู่ที่ 3 ก็รู้สึกว่าจะไม่ได้ขยายไปเยอะแต่ความต้องการของพี่น้องชาวบ้านนที่จะขยายเขตขยายหมู่บ้านออกไปไร่นาก็สอบถามมาว่ามีงบประมาณส่วนไหนที่จะพอขยายเขตไฟฟ้าได้ผมก็รับปากกับพี่น้องประชาชนว่าเดี๋ยวจะไปปรึกษากับคณะผู้บริหารก่อนว่าจะมีงบประมาณส่วนไหนที่จะไปอุดหนุนการไฟฟ้าส่วนภูมิภาคได้ให้พี่น้องประชาชนได้ใช้สะดวกตามไร่นาหรือว่าตามหมู่บ้านที่ขยายเขตออกไป ขอบคุณครับ
นางวรรณี หร่อยดา ประธานสภาฯ ค่ะ มีสมาชิกสภาท่านใดจะอภิปรายเพิ่มเติมอีกไหมค่ะ ขอเรียนเชิญค่ะ 
นายอภิชัย วงศ์สุ่ย  สมาชิกสภาฯ อบต. หมู่ที่ 4 เรียนประธานสภาฯ สมาชิกสภาฯคณะผู้บริหารและหัวหน้าส่วนราชการที่เคารพทุกท่าน กระผม นายอภิชัย วงศ์สุ่ย  สมาชิกสภาฯอบต.แดงใหญ่ หมู่ที่ 4 ครับ ในส่วนของผมก็อยากจะเพิ่มเติมหรือว่าอยากจะปรึกษาคือผมเป็นห่วงเรื่องขยะอยู่ที่หน้าวัด 9/48 ครับ 
/โครงการ…

โครงการกำจัดขยะมูลฝอย ตั้งไว้ 900,000 บาท ทุกท่านก็คงคิดว่ามันเยอะนะครับแต่สำหรับการกำจัดขยะปีหน้าเราไปจ้างเขาเผาตันละ 400 บาท ตอนนี้เราน่าจะมีขยะอยู่วันละ 7 ตัน นะครับถ้าเราไปจ้างวันละ2,800 บาท เดือนหนึ่งก็ประมาณ 84,000 บาท ที่นี้ที่ผมเป็นห่วงคือมันจะพอหรือเปล่างบประมาณ900,000 บาท หมู่บ้านที่สร้างขึ้นเฉพาะหมู่ที่ 7 ปีหน้าผมว่าไม่น่าจะต่ำกว่า 200 หลังคาเรือน หมู่ที่ 8 ประมาณร้อยกว่าหลังคาเรือนอย่างน้อยนะครับถ้ารวมกับหมู่บ้านฉัตรเพชรนะครับมันต้องเพิ่มขึ้นเพราะดูในไลน์กลุ่มก็มีผู้สมัครขอขยะแล้วก็ประชากรแฝงที่มาอาศัยอยู่ในชุมชนของเราชาวบ้านทำงานลูกหลานเดี๋ยวนี้ถ้าคราวๆผมดูประชากรตำบลแดงใหญ่จำนวนแปดพันกว่าคนน่าจะถึงเก้าพันถึงหมื่นเพราะประชากรที่ยังไม่เข้าสำเนาทะเบียนบ้านก็เยอะผมว่าถ้าเป็นไปได้งบประมาณ 900,000 บาท สำหรับขยะมันอาจจะไม่พอถ้ามีส่วนไหนที่จะเพิ่มตรงนี้ได้ผมว่าน่าจะทำไว้เพื่อรองรับหรือถ้ามีอยู่แล้วก็จะเป็นการดีเพราะปัญหาคือมนุษย์ก็ไม่ชอบเอาขยะไว้หน้าบ้านตนเองอะไรที่มันดูเป็นขยะก็จะทิ้งไปแล้วก็เป็นหน้าที่ของผู้จัดเก็บมันจะเป็นปัญหามากถ้ารถขยะไม่มาเก็บคนเก็บก็เป็นคนผิดอีกทั้งที่คนที่เก็บเขาไม่ได้เป็นคนที่ทิ้งอันนี้เราต้องให้เข้าใจตรงกันว่า           คำว่ามนุษย์ฉันจ่ายไปแล้วฉันจ่ายคุณตั้งเดือนละ 15 บาท ทำไมคุณไม่มาเก็บให้ฉันขยะฉันก็แค่นี้เองถังสองถังอันนี้คือมันเป็นเรื่องธรรมชาติของมนุษย์ชยะถ้ามีคนเก็บตัวเองก็ไม่อยากเก็บถ้าจัดการเพิ่มขึ้นมาได้หรือว่าทางเราจะลองคำนวณหลังจากที่ตั้งในการจัดการขยะเพราะหนึ่งผมต้องรวมว่ารถขยะที่จะซื้อใหม่เข้าไปอีกตัวหนึ่งมันอาจจะเพิ่มปริมาณเป็นวันละ 10 ตันๆตันเฉพาะค่าเผานี้วันละ 4,000 บาท ก็ตกประมาณปีหนึ่งล้านสี่ล้านห้าบาทก็น่าจะต้องเผื่อๆไว้นะครับอันนี้ด้วยความเป็นห่วงครับแต่ถ้าเรามีโครงการดีๆช่วยกันดูแลทั้งผู้นำและผู้ที่ใช้บริการขยะถ้าช่วยกันอะไรจัดการได้ลดงบประมาณเพื่อที่จะเอามาสร้างสาธารณูปโภคสร้างถนน  ร่องระบายน้ำธนาคารน้ำใต้ดินเพื่อต่อยอดให้มันไปได้เร็วอันดับแรกผมว่าลดภาระค่าใช้จ่ายลงมันก็จะมีส่วนช่วยเอางบประมาณมาทำตรงนี้ได้ก็ขอฝากท่านประธานและคณะผู้บริหารร่วมด้วยช่วยกัน ขอบคุณครับ
นางวรรณี หร่อยดา  ประธานสภาฯ  มีสมาชิกสภาท่านใดจะอภิปรายต่อไหมค่ะ ถ้าไม่มีดิฉันก็คงจะให้ทางคณะผู้บริหารได้ตอบข้อซักถามแล้วก็ชี้แจงรายละเอียดที่ท่านสมาชิกสภาฯสงสัยในคำถามที่ถามมาในเรื่องต่างๆก็คงจะทางคณะผู้บริหารได้ตอบข้อซักถาม ขอเรียนเชิญค่ะ
นางวันวิสา วงศ์สุ่ย นายกองค์กาบริหารส่วนตำบลแดงใหญ่ เรียนท่านประธานสภาฯ สมาชิกสภาฯ หัวหน้าส่วนราชการ ที่เคาระทุกท่าน ดิฉันนางวัสวิสา วงศ์สุ่ย นายกฯอบต.แดงใหญ่ ค่ะ ขอเสนอใช้ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 (แก้ไขเพิ่มเติมถึง ฉบับที่ 2 พ.ศ. 2554) ข้อ 30 ถ้าประธานสภาท้องถิ่นเห็นการสมควรจะสั่งให้หยุดพักการประชุมสภาท้องถิ่นไว้ชั่วคราวก็ได้ ดังนั้นดิฉันจึงขอพักการประชุม ค่ะ ให้เวลา 15 นาที ค่ะ
นางวรรณี หร่อยดา ประธานสภาฯ ค่ะ ขอมติที่ประชุมเพื่อให้พักการประชุมตามที่นายกองค์การบริหารส่วนตำบลแดงใหญ่ ขอมติที่ประชุมค่ะที่จะขอพักการประชุมก่อนแล้วค่อยมาตอบข้อซักถามต่อไปค่ะ             ก็คงจะขอมมติที่ประชุมให้การเห็นชอบค่ะ ขอให้ท่านยกมือและขอให้ท่านเลขานุการสภาฯ นับจำนวนค่ะ ขอเชิญค่ะ
มติที่ประชุมสภาฯ	มีมติพักการประชุม ด้วยคะแนนเสียง จำนวน  20 เสียง  ไม่เห็นชอบฯ                  จำนวน   –  เสียง งดออกเสียง  จำนวน   1   เสียง
/พักการประชุม…

พักการประชุมฯ  15 นาที
เมื่อถึงเวลา 11.30 น.  นายธเนศ  เทพแดง  เลขานุการสภาองค์การบริหารส่วนตำบลแดงใหญ่  เรียนเชิญสมาชิกสภาองค์การบริหารส่วนตำบลแดงใหญ่ เข้าห้องประชุมโดยมีผู้เข้าประชุม จำนวน 21 คน   ลาประชุม จำนวน  -  คน  สาย  -   คน  ขาดประชุม –  คน  การประชุมครั้งนี้มีนางวรรณี หร่อยดา             ประธานสภาองค์การบริหารส่วนตำบลแดงใหญ่ ทำหน้าที่ประธานในการประชุม ขอเชิญค่ะ
นางวรรณี หร่อยดา ประธานสภาฯ ค่ะ ทางสมาชิกสภาฯก็คงจะครบจำนวนแล้วนะค่ะดิฉันก็จะขอดำเนินการประชุมต่อก็ชอเชิญทางคณะผู้บริหารได้ตอบข้อซักถามรายละเอียดต่างๆตามที่ท่านสมาชิกสภาฯ           ได้สอบถามมาค่ะ ขอเรียนเชิญค่ะ
นางวันวิสา วงศ์สุ่ย นายกฯ อบต.แดงใหญ่  เรียนท่านประธานสภาฯ สมาชิกสภาฯ หัวหน้าส่วนราชการ ที่เคารพทุกท่าน ดิฉันนางวัสวิสา วงศ์สุ่ย นายกฯอบต.แดงใหญ่ ค่ะ ขอชี้แจงรายละเอียดร่างข้อบัญญัติงบประมาณรายจ่าย ประจำปี พ.ศ. 2563 เพิ่มเติมตามที่ทุกท่านได้สอบถามมาค่ะก็จะสรุปเป็นข้อๆโดยย่อของหมู่ที่ 1 ในเรื่องของการตั้งงบประมาณเกี่ยวกับงานโครงการป้องกันและปราบปรามยาเสพติดในส่วนนี้เราได้ยกยอดไปเป็นเงินอุดหนุนซึ่งเราจะอุดหนุนทางจังหวัดอยู่ทุกปีอยู่หน้าที่ 22/48 แล้วก็ในเรื่องการเร่งจัดงบประมาณลง อบต.อย่างมีส่วนร่วมงบประมาณตั้งไว้ 56,635 บาท ในส่วนของหมู่ที่ 5 การแก้ปัญหาภัยแล้งอันนี้เรามีงบประมาณหลายส่วนที่เราจะช่วยแก้ปัญหาได้ไม่ต้องกังวลเมื่อเกิดปัญหาภัยแล้งประชาชนเดือดร้อนมาต้นพฤษภาคมปรึกษาหารือกันก็ขออนุมัติเงินงบประมาณไปแก้ไขในส่วนนี้ส่วนในเรื่องของหมู่ที่ 8 เกี่ยวกับการจัดสรรงบประมาณด้านงานโครงสร้างตัวนายกฯเองก็อยากจะให้จัดสรรลงมากๆเหมือนกันแต่ในการจัดสรรงบประมาณก็จะมีส่วนเกี่ยวข้องหลายส่วนนับตั้งแต่เรื่องของระเบียบต่างๆที่เราจะต้องจัดให้ลงพอดีถูกต้องกับงบประมาณที่เรามีในเรื่องนี้ก็จะมอบท่านปลัดชี้แจงในรายละเอียดต่อไปหลังจากที่นายกฯได้ชี้แจงเรื่องการ           จัดงบประมาณแก้ไขปัญหาของประชาชนนี้นายกฯก็กังวลเป็นห่วงและอยากได้ ณ ตอนนี้อยากได้เป็นหมู่ละเป็นล้านบาทใจคิดนะค่ะถนนเราไม่รู้กี่อีกร้อยเส้นที่ยังไม่ได้ทำแล้วประชาชนก็ใช้แล้วประชาชนก็ใช้สัญจรเพราะว่า ณ เวลานี้ทั้งคนภายนอกมีความต้องการที่จะมาอาศัยใบบุญพึ่งบารมีของเราเขาเห็นว่าตำบลแดงใหญ่เรามีความสงบสุขซึ่งเรื่องของการจัดตั้งงบประมาณปีนี้ ปี พ.ศ.2563 ตั้งไว้ถึง 62,000,000 บาท เราไม่ได้จัดทำโดยไม่มีข้อมูลที่ทางปลัดและคณะผู้บริหารได้ดูจากเงินรายรับของเราซึ่งเพิ่มขึ้นมาน่าจะมีความเหมาะสมที่เราจะจัดสรรลงได้เราได้ทั้งการจัดเก็บทั้งการโอนมาจากส่วนหน่วยงานที่สนับสนุนถือว่าเป็นที่น่าดีใจเราได้จัดทำงบประมาณเพิ่มขึ้นทุกปีก็อยากให้ทุกท่านมั่นใจว่าเรามีงบประมาณที่เพียงพอในการแก้ไขปัญหาของชาวบ้านเราในปีงบประมาณ พ.ศ.2563 ส่วนในเรื่องของการจัดโครงการศึกษาดูงานของโรงเรียนผู้สูงอายุก็อยากจะนำเรียนทุกท่านได้รับทราบอีกครั้งหนึ่งว่า ณ ปัจจุบันสังคมไทยเป็นสังคมผู้สูงอายุเราก็จะช่วยกันพัฒนาคุณภาพชีวิตของผู้สูงอายุให้มีสุขภาพทางร่างกายจิตใจให้แข็งแรงแล้วก็พัฒนาไปถึงผู้สูงอายุมีอาชีพมีรายได้ไม่เป็นภาระของลูกหลานเราจะช่วยการขับเคลื่อนผู้สูงอายุให้ครอบคลุมให้ผู้สูงอายุได้มีความสุขสุขกายสุขใจมีความสุขในทุกเรื่องมีสุขภาพแข็งแรงทั้งกายและใจก็อยากจะฝากทุกท่านได้เข้าใจทุกคนคงอีกไม่กี่ปีเราก็จะเป็นผู้สูงอายุหรือบางท่านก็เป็นผู้สูงอายุแล้วในการจัดทำโครงการในครั้งนี้ทุกท่านที่เป็นผู้สูงอายุนั่งอยู่ในที่นี้ก็คงจะได้เข้าร่วมไปอบรมโครงการนี้ด้วยก็อยากจะให้ทุกท่านช่วยกันผู้สูงอายุได้มีความสุขและเป็นภาระของ

บุตรหลานหรือภาระของสังคมต่อไปในเรื่องของการจัดการขยะที่เราตั้งไว้ 900,000 บาท อาจจะไม่เพียงพอถ้าในการบริหารจัดการขยะของเราในการคัดแยกขยะทั้งหลายๆโครงการที่เราได้ลงไปสู่พี่น้องประชาชนให้ช่วยกันจัดการกับขยะเราถ้าเงินที่เราตั้งไว้ไม่เพียงพอเราก็จะต้องโอนงบประมาณเพื่อไปใช้ในค่าใช้จ่ายในส่วนนี้ถ้าเราจัดการได้ในงบประมาณนี้ก็ถือว่าเราจัดทำงบประมาณไม่ศูนย์เปล่าเพื่อให้เกิดประสิทธิภาพเพิ่มมากขึ้นที่สุดส่วนในเรื่องของการจัดสรรงบประมาณที่ถูกต้องตามระเบียบและยึดถึงนโยบายรัฐและนโยบาย อบต.ภารกิจต่างๆมีความจำเป็นเราจัดสรรลงยังไงดิฉันก็จะมอบหมายให้ท่านปลัดเป็นผู้อภิปรายชี้แจงและนำเรียนต่อที่ประชุมสภาฯแห่งนี้ให้เข้าใจในลำดับต่อไป ขอบคุณค่ะ
นางวรรณี หร่อยดา ประธานสภาฯ ค่ะ ก็ขอขอบคุณทางคณะผู้บริหารที่ได้ตอบข้อซักถามให้ทางสมาชิกสภาฯได้รับทราบต่อไปดิฉันก็คงจะขอเชิญท่านปลัดได้ตอบคำถาม ขอเชิญค่ะ
นายธเนศ เทพแดง เลขานุการสภาฯ เรียนประธานสภาฯ สมาชิกสภาฯ คณะผู้บริหาร และหัวหน้าส่วนราชการที่เคารพทุกท่าน กระผม นายธเนศ เทพแดง เลขานุการสภาฯ  ในฐานะปลัด อบต.แดงใหญ่และเจ้าหน้าที่งบประมาณและเป็นผู้มีส่วนในการจัดทำร่างข้อบัญญัติงบประมาณรายจ่าย ประจำปี พ.ศ. 2563 เมื่อสภาฯได้พิจารณาในขั้นรับหลักการสาระสำคัญนายกฯได้นำเรียนต่อที่ประชุมไปแล้วผมขออนุญาตเพิ่มเติมครับในส่วนสาระสำคัญอีกครั้งหนึ่งในร่างข้อบัญญัติ พ.ศ. 2563 นี้ อบต.แดงใหญ่ ได้ตั้งประมาณ               การรายรับอยู่ที่ 62,000,000 บาท แล้วก็รายจ่ายอยู่ที่ 62,000,000 บาท ซึ่งเป็นการตั้งงบประมาณแบบสมดุลถามว่าเพิ่มขึ้นไหมเพิ่มขึ้นครับในส่วนที่เพิ่มขึ้นจำนวนเจ็ดล้านกว่าบาทจากเดิมของปี พ.ศ. 2562 และในปี พ.ศ. 2562 เราตั้งไว้ 55,000,000 บาท ปีนี้เราตั้งไว้ 62,000,000 บาท มาจากไหนหลายท่านก็จะสงสัยว่าเจ็ดล้านมันโผล่มาจากไหนท่านดูในแผนงานงบกลางก็จะบอกส่วนหนึ่งก็จะเป็นของเบี้ยยังชีพผู้พิการนี้คือนโยบายการดำเนินงานของ อบต.ของนายกฯได้กระตุ้นให้กับพี่น้องประชาชนที่อยู่ในความเสี่ยงที่จะเป็น          ผู้พิการเพื่อเข้าถึงสิทธิสวัสดิการทางสังคมโดย อบต.ก็ได้นำกลุ่มเสี่ยงแบบนี้ไปตรวจแล้วก็เข้าข่ายได้รับสิทธิ           ผู้พิการทำให้ยอดตรงนี้เราได้งบประมาณที่เพิ่มขึ้นบังเอิญว่าในปี พ.ศ. 2562 ท่านจะเห็นว่ามีงบประมาณอยู่ที่ล้านต้นๆปีนี้โผล่มาเป็นห้าล้านแปดเศษนี้ก็คือส่วนหนึ่งที่เห็นว่าเป็นนโยบายที่ก่อให้เกิดพี่น้องประชาชนได้รับประโยชน์เข้าถึงสิทธิสวัสดิการของภาครัฐนะครับเราก็ได้งบเงินอุดหนุนตัวนี้มาเพิ่มอีกส่วนหนึ่งที่เรามีรายได้เพิ่มนะครับจากประมาณการก็คือค่าจดทะเบียนสิทธิและนิติกรรมที่ดินซึ่งนี้ก็เป็นตัวพระเอกของอบต.          เราเพราะว่าเราได้จากการซื้อขายแลกโอนจำนองขายฝากที่เกี่ยวข้องกับเรื่องที่ดินและสิ่งปลูกสร้างก็เพิ่มขึ้นจากเดิมถ้าผมจำไม่ผิดจากเก้าล้านเป็นสิบเอ็ดล้านแล้วอีกตัวหนึ่งอากรฆ่าสัตว์เรามีโรงฆ่าสัตว์ของไทยฟู๊ดอยู่ในพื้นที่เรา ณ วันนี้เราได้ขยับขึ้นมาปีนี้สองล้านนั้นก็แสดงว่าสิ่งที่เราวางแผนในการพัฒนาพื้นที่เรามีผู้ที่สนใจมาอยู่อาศัยและก็มาลงทุนในพื้นที่เรานะครับถามว่าเมื่อคนเพิ่มมากขึ้นปัญหาก็มากขึ้นนะครับดังที่เราก็รับรู้รับทราบไม่ว่าปัญหาด้านโครงสร้างพื้นฐานปัญหาเรื่องสิ่งแวดล้อมขยะมูลฝอยน้ำเสียหรือมลภาวะอื่นๆที่เกี่ยวข้องเพราะฉะนั้นในการจัดทำร่างข้อบัญญัติงบประมาณ รายจ่ายประจำปี พ.ศ.2563 นี้ก็มีหลักในการทำก็คือเรื่องของการใช้จ่ายงบตั้งงบประมาณด้วยความจำเป็นคุ้มค่าและประหยัดซึ่งนายกฯก็ได้ให้นโยบายเหล่านี้เพื่อนำไปใช้เพื่อให้มันครอบคลุมทุกภารกิจนะครับที่เกี่ยวข้องกับพี่น้องประชาชนและทำให้พี่น้องประชาชนเกิดประโยชน์มากที่สุดถามว่าเราก็อยากได้ถนนไฟฟ้าประปาที่ดีแต่บางอย่างภายใต้งบประมาณที่เรามีจำกัดมัน

ก็ต้องมีการแบ่งสรรปันส่วนทรัพยากรงบประมาณตรงนี้ไปยังส่วนอื่นๆไปทางสังคมตำบลแดงใหญ่ของพวกเราเพื่อให้สังคมตรงนี้อยู่ร่วมกันอย่างปกตินะครับฉะนั้นจึงนำมาสู่การจัดทำงบประมาณเพื่อดูแลแต่ละแผนงานที่เกี่ยวข้องดังที่ร่างข้อบัญญัติฯที่อยู่ในมือท่านจริงๆแล้วเรื่องโครงสร้างพื้นฐานก็มีการปรับเพิ่มมากขึ้นเป็นจำนวนพอสมควรนะครับอยู่ทุกปีจากในข้อบัญญัติงบประมาณแล้วก็เรื่องของการจ่ายขาดเงินสะสมซึ่งพวกเราก็ยังได้ทำงบประมาณในส่วนนี้ในเรื่องจ่ายขาดเงินสะสมอีกครั้งซึ่งก็จะทำให้แผนงานตรงนี้มีงบประมาณระดับหนึ่งเพื่อช่วยดูแลพี่น้องประชาชนครับส่วนงบประมาณส่วนอื่นไม่ว่าเรื่องของบุคลากรของ อบต.ขณะนี้มีข้าราชการอยู่ที่ 23 คน มีพนักงานจ้างอยู่ประมาณ 18 คน ซึ่งโดยข้อกฎหมายกำหนดว่าการตั้งงบประมาณในส่วนบุคลากรนี้รวมทั้งสิทธิและสวัสดิการจะไม่เกินกรอบก็คือ 40 เปอร์เซ็นต์ ของงบประมาณรายจ่ายประจำปีเราก็ตั้ง ณ วันนี้ท่านก็ดูงบบุคลากรก็แค่ 25 ล้านบาท อยู่ที่ 25 เปอร์เซ็นต์เศษๆในส่วนนี้ก็ยังคงเป็นคณะผู้บริหารได้ดูแลเพื่อให้สามารถมีงบประมาณได้พัฒนาพื้นที่ได้แต่อีกส่วนหนึ่งที่อยากให้ดูก็คือมันจะมี           งบดำเนินงานนี้ก็เป็นงบประมาณที่มากพอสมควรซึ่งจะเกี่ยวข้องกับการพัฒนาคุณภาพชีวิตไม่ว่าโครงการฝึกอบรมต่างๆของกลุ่มต่างๆไม่ว่ากลุ่มผู้สูงอายุประชาชนกลุ่มอาชีพ กลุ่ม อปพร. ที่เกี่ยวข้องกับภารกิจที่ต้องเอาคนมาใช้งานเพราะฉะนั้นจะพัฒนาคุณภาพชีวิตและฝึกทักษะของประชาชนเพื่อที่จะสามารถให้ดูแลตนเองได้เพิ่มขึ้นนะครับอยากนำเรียนให้เห็นว่าเราก็มีทั้งส่วนที่ทำวัตถุก่อสร้างโครงสร้างพื้นฐานแล้วก็เรื่องการพัฒนาคุณภาพชีวิตของประชาชนควบคู่กันไปด้วยนี้ก็เป็นส่วนที่สำคัญที่ทำให้ร่างข้อบัญัตติงบประมาณรายจ่ายประจำปี พ.ศ. 2563 นี้เป็นร่างข้อบัญญัติฯที่คิดว่าจะก่อประโยชน์ให้กับพี่น้องประชาชนอย่างแท้จริง ขอบคุณครับ
นางวรรณี หร่อยดา ประธานสภาฯ ค่ะ ก็ขอขอบคุณท่านปลัดที่ท่านได้ตอบข้อซักถามให้กับทางสมาชิกสภาฯทุกท่านได้ทราบว่างบประมาณที่เราจะใช้จ่ายไปแต่ละบาทเป็นอย่างไรนะค่ะแล้วก็ในส่วนให้เกิดประโยชน์สูงสุดต่อตำบลของเราก็ทางคณะผู้บริหารและท่านปลัดก็ไม่ได้นิ่งนอนใจก็เราก็มีส่วนร่วมในการดูแลงบประมาณด้วยก็ร่วมด้วยช่วยกันมีสมาชิกสภาฯท่านใดจะอภิปรายเพิ่มเติมอีกหรือไม่ค่ะ ขอเชิญค่ะ
นายสนั่น สังฆพันธ์  สมาชิกสภาฯ อบต. หมู่ที่ 7 เรียนประธานสภาฯ สมาชิกสภาฯคณะผู้บริหารและหัวหน้าส่วนราชการที่เคารพทุกท่าน กระผม นายสนั่น สังฆพันธ์  สมาชิกสภาฯอบต.แดงใหญ่ หมู่ที่ 7 ครับ ในเรื่องที่เจ้าหน้าที่งบประมาณได้อธิบายมาเกี่ยวกับเรื่องงบประมาณนะครับก็อยากจะให้คิดเปอร์เซ็นต์เป็นตัวเลขกลมๆพอให้เข้าใจได้ไหมครับขับเคลื่อนได้เท่าใหร่อย่างโครงสร้งพื้นฐานมีวิธีคิดเป็นเปอร์เซ็นต์เหมือนกับค่าจ้างพนักงานหรือว่าค่าตอบแทนของสมาชิกสภาฯไม่มีระเบียบแล้วก็ขอเรียนสอบถามว่าในประเด็นแผนงานรักษาความสงบภายในที่เราตั้งไว้เจ็ดแสนบาทนี้มันมีรายละเอียดยังไวบ้าง ขอบคุณครับ
นายธเนศ เทพแดง เลขานุการสภาฯ เรียนประธานสภาฯ สมาชิกสภาฯ คณะผู้บริหาร และหัวหน้าส่วนราชการที่เคารพทุกท่าน กระผม นายธเนศ เทพแดง เลขานุการสภาฯ  ในฐานะปลัด อบต.แดงใหญ่ ครับ ผมขออนุญาตชี้แจงในประเด็นเกี่ยวกับเรื่องที่ท่านสมาชิกสภาฯได้สอบถามมาประเด็นเกี่ยวกับการตั้งงบประมาณเกี่ยวกับเรื่องโครงสร้างพื้นฐานซึ่งโดยหลักวิธีงบประมาณมีตัวชี้วัดหนึ่งที่เกี่ยวข้องเขากำหนดให้องค์กรตั้งงบประมาณเพื่อการลงทุนไม่น้อยกว่าร้อยละ 10 ของงบประมาณรายจ่ายประจำปี ณ วันนี้เราตั้งงบประมาณเพื่อการลงทุนคิดเป็นร้อยละถ้าท่านเปิดหน้าแรกๆงบลงทุนเราอยู่ที่ 9,662,500 บาท คิดเป็น

ร้อยละ 15.59 เปอร์เซ็นต์ แต่อย่างไรก็แล้วแต่ที่ผมนำเรียนก็คือว่าเราเอางบมามันมาจากไหนครับมันมาจากแผนพัฒนาเรากำหนดงบประมาณไว้มีปริมาณคุณภาพของงานแล้วก็งบประมาณในแผนเพราะฉะนั้นก็เอาแผนตรงนั้นมาทำงบประมาณนะครับแต่ละโครงการแต่ละหมู่บ้านให้นำเรียนแล้วก็ยอดก็อยู่ที่เก้าล้านเศษงบเพื่อการลงทุนนี้ก็คือหมวดครุภัณฑ์ที่ดินและสิ่งก่อสร้างรวมของทุกส่วนราชการของปี พ.ศ. 2563 ก็คือ 9,622,500  บาท ส่วนงบบุคลกร จำนวน  15,769,660 บาท คิดเป็นร้อยละ 25.44 เปอร์เซ็นต์ ส่วนงบดำเนินงาน จำนวน 15,172,785 บาท คิดเป็น 24.47 เปอร์เซ็นต์ ถือว่าเป็นงบประมาณถ้าสองส่วนที่เป็นงบประมาณที่ลงไปถึงหมู่บ้านไปถึงประชาชนคือสองส่วนนี้ก็คืองบดำเนินงานและงบลงทุนซึ่งสองส่วนนี้ก็ถือว่าเกือบสี่สิบเปอร์เซ็นต์ซึ่งเงิน 100 บาท ลงไปถึงประชาชน 40 บาท ลงไปถึงหมู่บ้านก็ถือว่าเป็นงบประมาณที่เยอะมากพอสมควรนะครับส่วนไปใช้อย่างอื่นก็แค่อีกห้าสิบกว่าเปอร์เซ็นต์แค่นี้เองให้เห็นภาพว่าเงิน                100 บาท ลงไปถึงพี่น้องประชาชนตั้ง 40 บาท ก็นำเรียนเพื่อทำความเข้าใจเพราะฉะนั้นในเรื่องของที่เราคุยกันก็คือต่อไปเรื่องกาจัดทำแผนเป็นเรื่องสำคัญนะครับเพราะมันจะเกี่ยวข้องกับการจัดทำงบประมาณเมื่อแผนกำหนดว่างบประมาณเท่าใหร่ก็จะเอาตรงส่วนนั้นมาคิดคำนวณแล้วมาตั้งเป็นงบประมาณก็ทำความเข้าใจนะครับ ขอบคุณครับ
นางวรรณี หร่อยดา ประธานสภาฯ ค่ะ ก็ขอขอบคุณทางท่านปลัดที่ได้ตอบข้อซักถามและมีสมาชิกสภาท่านใดจะอภิปรายเพิ่มเติมอีกไหมค่ะดิฉันก็จะขอถามต่อในเรื่องแบบสรุป ปร.4 ,ปร.5 ราคากลางของอาคารที่ท่านรองภูมิรินทร์สอบถามมานะค่ะก็จะให้ท่านผู้อำนวยการกองช่างเป็นผู้ตอบคำถาม ขอเรียนเชิญค่ะ
นายจรวย จี๋คำ ผู้อำนวยการกองช่าง เรียนประธานสภาฯ สมาชิกสภาฯ คณะผู้บริหาร และหัวหน้าส่วนราชการที่เคารพทุกท่าน กระผม นายจรวย จี๋คำ ผู้อำนวยการกองช่าง ครับ ผมจะขอชี้แจงในส่วนเรื่องการทำประมาณราคาตามที่ท่านสมาชิกสภาฯได้มีข้อสงสัยนะครับผมขอชี้แจงเป็นหน้าๆไปนะครับให้ดูหน้าแรกเป็นหลักนะครับราคาที่ประกอบด้านหลังคือที่มาของวงเงินงบประมาณนะครับขอให้ดูที่ยอดที่พิมพ์ว่าราคาเพียงตัวนี้คือเป็นตัวเลขที่เอาตั้งเป็นงบประมาณนะครับก็ชี้แจงง่ายๆนะครับคือตัวข้างหลังสุดเป็นที่มาของงบประมาณนะครับแล้วสรุปแล้วก็คือการเอาราคาเพียงเอาแค่ตรงนี้เป็นหลักครับ ขอบคุณครับ
นางวรรณี หร่อยดา ประธานสภาฯ ค่ะ พอดีได้หารือกับท่านปลัดว่าให้ท่านชี้แจงอีกสองโครงการที่อยู่ในเอกสารค่ะว่าทำตรงไหนอย่างไรค่ะทางท่านสมาชิกสภาฯได้สอบถามมานะค่ะ
นายจรวย จี๋คำ ผู้อำนวยการกองช่าง เรียนประธานสภาฯ สมาชิกสภาฯ คณะผู้บริหาร และหัวหน้าส่วนราชการที่เคารพทุกท่าน กระผม นายจรวย จี๋คำ ผู้อำนวยการกองช่าง ครับ ในส่วนของงบลงทุนหมวด            ค่าที่ดินและสิ่งก่อสร้างตรงนี้จะเป็นโครงการของศูนย์พัฒนาเด็กเล็กทั้งสองโครงการจำนวนงบประมาณ 495,000 บาท ทั้งสองโครงการโครงการแรกจะเป็นก่อสร้างรั้วศูนย์พัฒนาเด็กเล็กตัวนี้ก็จะสร้างรั้วรอบศูนย์พัฒนาเด็กเล็กที่เรากำลังก่อสร้างใหม่นี้นะครับความยาวรวม 234 เมตร ตอนนี้ก็จะสร้างบริเวณที่เรากำลังก่อสร้างเป็นศูนย์พัฒนาเด็กเล็กแห่งใหม่ตัวที่สองต่อเติมอาคารศูนย์พัฒนาเด็กเล็กเหลือ 95,000 บาท ในส่วนนี้ก็เป็นบริเวณที่เรากำลังก่อสร้างตอนนี้ถ้าสังเกตจะเห็นเสาที่เขาหล่อขึ้นมาอาคารหลังนี้เราได้รับงบประมาณจากเงินอุดหนุนเฉพาะกิจเงินเหลือจ่ายเหลืออยู่ 320,000 บาท ทาง อบต.ขอใช้เงินงบประมาณที่เหลือจ่ายกับกรมส่งเสริมฯซึ่งกรมส่งเสริมฯก็ได้อนุมัติก่อสร้างเป็นอาคารอเนกประสงค์ขนาดกว้าง 8 เมตร ยาว12 เมตร

ในส่วนโครงสร้างหลักที่จะได้ก็คือเป็นมีพื้นมีโครงหลังคามุ่งหลังคาจะได้มาประมาณนี้แต่ยังไม่มีผนังไม่มีประตูหน้าต่างในส่วนทางท่านนายกฯก็เลยให้ใช้งบประมาณของ อบต.ของเราในปีงบปะมาณ พ.ศ.2563 ก็ทำในส่วนนี้เพิ่มเติมนะครับเป็นงบประมาณ 495,000 บาท ก็จะมีผนังมีประตูหน้าต่างแล้วก็อุปกรณ์ภายในอีกครับและเรื่องไฟฟ้าอีกขั้นตอนหนึ่งครับ ขอบคุณครับ
นางวรรณี หร่อยดา ประธานสภาฯ ค่ะ ก็ขอขอบคุณทางผู้อำนวยกการกองช่างเพราะว่าเมื่อวานดิฉันก็ได้ดูในเอกสารก็เลยอยากจะให้สมาชิกสภาฯได้ทบทวนอีกครั้งหนึ่งเพราะว่าท่านรองภูมิรินทร์ได้สอบถามมานะค่ะก็ขอขอบคุณก็คงจะไม่มีสมาชิกสภาฯท่านใดจะอภิปรายแล้วนะค่ะดิฉันก็คงจะขอใช้ตามระเบียบกระทรวงมหาดไทยว่าด้วยข้อบังคับการประชุมสภาถ้าไม่มีผู้ใดอภิปรายต่อดิฉันก็จะถือว่าเป็นการปิดการอภิปรายต่อไปก็คงจะขอมติที่ประชุมในวาระที่ 1 ขั้นรับหลักการขอให้ท่านเลขานุการสภาฯได้นับจำนวนสมาชิกสภาฯที่อยู่ในห้องประชุมแห่งนี้ครบหรือไม่เพื่อจะได้ขอมติที่ประชุมเมื่อครบองค์ประชุมแล้วดิฉันก็จะขอมติที่ประชุมสภาฯโดยอาศัยอำนาจตามข้อ 74 (1) แห่งระเบียบกระทรวงมหาดไทยว่าด้วยการประชุมสภาท้องถิ่น พ.ศ. 2547 และแก้ไขเพิ่มเติม(ฉบับที่2) พ.ศ.2554 สมาชิกสภาท่านใดเห็นรับชอบในหลักการแห่งร่างข้อบัญญัติงบประมาณรายจ่ายประจำปี งบประมาณ พ.ศ. 2563 โปรดยกมือขึ้นเหลือศรีษะค่ะ ขอเชิญท่านเลขานุการฯนับจำนวนค่ะ
มติที่ประชุมสภาฯ	เห็นชอบร่างข้อบัญญัติงบประมาณรายจ่ายประจำปี พ.ศ. 2563 ขั้นรับหลักการ  ด้วยคะแนนเสียง จำนวน   20  เสียง  ไม่เห็นชอบฯ  จำนวน  – เสียง  งดออกเสียง  จำนวน 1  เสียง 
นางวรรณี หร่อยดา ประธานสภาฯ ค่ะ ที่ประชุมสภาฯมีมติรับหลักการแห่งร่างข้อบัญญัติ
งบประมาณรายจ่าย ประจำปี พ.ศ. 2563 ด้วยคะแนนเสียง จำนวน 20  เสียง  ไม่เห็นชอบฯ จำนวน                 –  เสียง  งดออกเสียง  จำนวน 1  เสียง  ค่ะต่อไปก็คงจะเข้าสู่การแต่งตั้งคณะกรรมการแปรญัตติเพื่อเข้าสู่          ขั้นแปรญัตติก็คงจะชี้แจงระเบียบให้สภาฯแห่งนี้ได้ทราบว่าในขั้นแปรญัตติมีระเบียบยังไงบ้างขอเรียนชี้แจงดังนี้ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง (ฉบับที่ 2) พ.ศ. 2554 ข้อ 45 ญัตติร่างข้อบัญญัติงบประมาณจะพิจารณาสามวาระรวดเดียวไม่ได้และในการพิจารณาวาระที่สองให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้นดังนั้นกระบวนการขั้นตอนต่อไปคือการพิจารณาคัดเลือกคณะกรรมการแปรญัตติร่างข้อบัญญัติงบประมาณรายจ่าย ประจำปีงบประมาณ พ.ศ.2563 ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง (ฉบับที่ 2)                พ.ศ.  2554  ข้อ 103 คณะกรรมการสภาท้องถิ่นมี 2 ประเภทคือ 1. คณะกรรมการสามัญ ประกอบด้วย สมาชิกสภาท้องถิ่นมีจำนวนไม่น้อยกว่าสามคนแต่ไม่เกินเจ็ดคน 2.คณะกรรมการวิสามัญประกอบด้วยสมาชิกสภาท้องถิ่นถิ่นหรือบุคคลที่ไม่ได้เป็นสมาชิกสภาท้องถิ่นมีจำนวนไม่น้อยกว่าสามคนไม่เกินเจ็ดคน ข้อ 105 ภายใต้ข้อบังคับข้อ 103 และข้อ 104 สภาท้องถิ่นมีอำนาจเลือกสมาชิกสภาท้องถิ่นหรือบุคคลที่ไม่ได้เป็นสมาชิกสภาท้องถิ่นเป็นคณะกรรมการสภาท้องถิ่นชุดต่างๆ ตามความจำเป็นแก่กิจการในหน้าที่ของสภาท้องถิ่นนั้น ข้อ 106 กรรมการสภาท้องถิ่นพ้นจากหน้าที่เมื่อ 1.ลาออกโดยยื่นหนังสือลาออกต่อประธานสภา

ท้องถิ่น 2.ตาย 3. สมาชิกภาพของสมาชิกสภาท้องถิ่นของผู้นั้นสิ้นสุดลง 4.เลือกคณะกรรมการสภาท้องถิ่นขึ้นใหม่หรืองานที่ได้รับมอบหมายเสร็จสิ้นลง 5. สภาท้องถิ่นมีมติให้พ้นจากหน้าที่ ข้อ 107 ภายใต้ข้อบังคับ             ข้อ 103 วิธีเลือกคณะกรรมการมสภาท้องถิ่นให้สมาชิกสภาท้องถิ่นหรือผู้บริหารท้องถิ่นเสนอชื่อสมาชิกสภาท้องถิ่นหรือบุคคลที่ไม่ได้เป็นสมาชิกสภาท้องถิ่นแล้วแต่กรณีในกรณีที่สมาชิสภาท้องถิ่นเป็นผู้เสนอต้องมีสมาชิกสภาท้องถิ่นรับรองไม่น้อยกว่าสองคนส่วนกรณีที่ผู้บริหารท้องถิ่นเป็นผู้เสนอไม่ต้องมีผู้รับรอง ค่ะต่อไปก็คงจะให้ที่ประชุมสภาฯได้เสนอคัดเลือกคคณะกรรมการแปรญัตติประเภทไหนก็มีอยู่ 2 ประเภทค่ะคือประเภทสามัญและประเภทวิสามัญค่ะ ก็ขอเชิญสมาชิกสภาฯ ได้เสนอ ขอเชิญค่ะ
นายภูมิรินทร์  แสนสูง รองประธานสภาฯ เรียนประธานสภาฯ สมาชิกสภาฯคณะผู้บริหารและ
หัวหน้าส่วนราชการที่เคารพทุกท่าน กระผม นายภูมิรินทร์ แสนสูง  รองประธานสภาฯ สำหรับคณะกรรมการแปรญัตติผมขอเสนอเป็นคณะกรรมการแปรญัตติสามัญแล้วก็ขอเข้าร่วมกับคณะกรรมการอีกสองท่านด้วย ขอบคุณครับ
นางวรรณี หร่อยดา ประธานสภาฯ ค่ะ ต่อไปก็เชิญสมาชิกสภาฯได้เสนอชื่อสมาชิกเพื่อเป็นคณะกรรมการแปรญัตติ ขอเชิญค่ะ และขอมติที่ประชุมตามที่ นายภูมิรินทร์ สูงนารถ รองประธานสภาฯ  เสนอว่าเป็นกรรมการสามัญแปรญัตติมีสมาชิกท่านใดจะเสนอเป็นอย่างอื่นไหมค่ะ ถ้าไม่มีดิฉันขอมติที่ประชุมโดยอาศัยอำนาจตามข้อ 74 (1) แห่งระเบียบกระทรวงมหาดไทยว่าด้วยการประชุมสภาท้องถิ่น พ.ศ. 2547 และแก้ไขเพิ่มเติม (ฉบับที่2) พ.ศ.2554 สมาชิกสภาท่านใดเห็นชอบให้ใช้รูปแบบคณะกรรมการแปรญัตติสามัญ จำนวน 3 ท่าน โปรดยกมือขึ้นเหลือศรีษะค่ะ ขอเชิญท่านเลขานุการฯนับจำนวนค่ะ 
มติที่ประชุมสภาฯ	เห็นชอบในการเลือกรูปแบบคณะกรรมการแปรญัตติสามัญ ด้วยคะแนนเสียง จำนวน   18  เสียง  ไม่เห็นด้วย  จำนวน  2   เสียง  งดออกเสียง  จำนวน 1  เสียง 
นางวรรณี หร่อยดา ประธานสภาฯ ค่ะ ขั้นตอนต่อไปก็คงให้สมาชิกสภาฯได้เสนอชื่อสมาชิกเพื่อเป็น
คณะกรรมการแปรญัตติสามัญ ขอเชิญค่ะ
นายสนั่น สังฆพันธ์  สมาชิกสภา อบต.แดงใหญ่ หมู่ที่ 7  เรียนประธานสภาฯ สมาชิกสภาฯคณะ
ผู้บริหารและหัวหน้าส่วนราชการที่เคารพทุกท่าน กระผม นายสนั่น สังฆพันธ์  สมาชิกสภาฯอบต.แดงใหญ่  หมู่ที่ 7 ครับ ผมขอเสนอ นายภูมิรินทร์ แสนสูง รองประธานสภาฯ เป็นคณะกรรมการสามัญแปรญัตติ ครับ 
ผู้รับรอง		1. นายสมจิตร ศรศักดา  สมาชิกสภาฯ  หมู่ที่ 1
			2. นายสำราญ  ศรศักดา  สมาชิกสภาฯ หมู่ที่ 2
นายเบย ยามี  สมาชิกสภา อบต.แดงใหญ่ หมู่ที่ 3  เรียนประธานสภาฯ สมาชิกสภาฯคณะ
ผู้บริหารและหัวหน้าส่วนราชการที่เคารพทุกท่าน กระผม นายเบย ยามี  สมาชิกสภาฯอบต.แดงใหญ่ หมู่ที่ 3 ครับ ผมขอเสนอชื่อ นางสาวพันปี โชติอ่อน สมาชิกสภาฯอบต.แดงใหญ่ หมู่ที่ 10 เป็นคณะกรรมการสามัญแปรญัตติ ครับ 
ผู้รับรอง		1. นายสุวรรณ  สูงนารถ  สมาชิกสภาฯ  หมู่ที่ 10
			2. นายบุญเพ็ง ชัยมหา  สมาชิกสภาฯ หมู่ที่ 7

นายคำภู มาก้อม  สมาชิกสภา อบต.แดงใหญ่ หมู่ที่ 5  เรียนประธานสภาฯ สมาชิกสภาฯคณะ
ผู้บริหารและหัวหน้าส่วนราชการที่เคารพทุกท่าน กระผม นายคำภู  มาก้อม  สมาชิกสภาฯอบต.แดงใหญ่             หมู่ที่ 5  ครับ ผมเสนอชื่อ นายอนันต์สิทธิ์ แสนกิ่ว สมาชิกสภา อบต.แดงใหญ่ หมู่ที่ 5  เป็นคณะกรรมการสามัญแปรญัตติ ครับ
ผู้รับรอง		1. จ่าสิบเอกสงคราม คุโณ สมาชิกสภาฯ  หมู่ที่ 11
			2. นายอุไร สำราญญาติ  สมาชิกสภาฯ หมู่ที่ 6
นางวรรณี หร่อยดา ประธานสภาฯ ค่ะ เมื่อไม่มีท่านใดเสนอสมาชิกสภาเป็นคณะกรรมการแปรญัตติก็ถือว่าผู้ที่ถูกเสนอชื่อเป็นคณะกรรมการแปรญัตติทั้ง 3 ท่าน ได้เป็นคณะกรรมการแปรญัตติสามัญเรียบร้อยแล้วนะค่ะก็คงจะให้เลขานุการสภาฯได้ทวนรายชื่อคณะกรรมการแปรญญัตติสามัญอีกครั้งค่ะว่าเราได้ใครเป็นคณะกรรมการบ้าง ขอเชิญค่ะ
นายธเนศ เทพแดง เลขานุการสภาฯ เรียนประธานสภาฯ สมาชิกสภาฯ คณะผู้บริหาร และหัวหน้าส่วนราชการที่เคารพทุกท่าน กระผม นายธเนศ เทพแดง เลขานุการสภาฯ  ครับ ขออนุญาตอ่านทวนรายชื่อ           ผู้เสนอและถูกเสนอนะครับ 
1.นายสนั่น สังฆพันธ์ สมาชิกสภาฯอบต.หมู่ที่ 7 เสนอ นายภูมิรินทร์ แสนสูง รองประธานสภาฯ  เป็นคณะกรรมการแปรญัตติสามัญ  
2.นายเบย ยามี สมาชิกสภาฯหมู่ที่ 3 เสนอ นางสาวพันปี โชติอ่อน สมาชิกสภาฯหมู่ที่ 10 เป็นคณะกรรมการแปรญัตติสามัญ
3.นายคำภู มาก้อม สมาชิกสภาฯ หมู่ที่ 5  เสนอ นายอนันต์สิทธิ์ แสนกิ่ว สมาชิกสภาฯหมู่ที่ 5 เป็นคณะกรรมการแปรญัตติสามัญ 
นี้ก็คือรายชื่อสมาชิกผู้ที่ได้รับคัดเลือกเป็นคณะกรรมการแปรญัตติสามัญ ครับ
นางวรรณี หร่อยดา ประธานสภาฯ ค่ะ ตามที่ท่านเลขานุการสภาฯได้อ่านทวนรายชื่อผู้ที่ถูกเสนอและเป็นคณะกรรมการแปรญัตติถ้าถูกต้องแล้วดิฉันก็คงจะขอมติที่ประชุมสภาฯโดยอาศัยอำนาจตามข้อ 74 (1) แห่งระเบียบกระทรวงมหาดไทยว่าด้วยการประชุมสภาท้องถิ่น พ.ศ. 2547 และแก้ไขเพิ่มเติม (ฉบับที่ 2) พ.ศ.2554 สมาชิกสภาท่านใดเห็นชอบในการคัดเลือกคณะกรรมการแปรญัตติสามัญ โปรดยกมือขึ้นเหลือศรีษะค่ะ ขอเชิญท่านเลขานุการฯนับจำนวนค่ะ ขอเชิญค่ะ
มติที่ประชุมสภาฯ	เห็นด้วยในการเลือกคณะกรรมการแปรญัตติสามัญ จำนวน 3 ท่าน ด้วยคะแนนเสียง จำนวน   18  เสียง  ไม่เห็นด้วย จำนวน  2   เสียง  งดออกเสียง  จำนวน    1  เสียง 
นางวรรณี หร่อยดา ประธานสภาฯ ค่ะ ต่อไปดิฉันก็จะเสนอพักการประชุมโดยใช้ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง (ฉบับที่ 2)               พ.ศ. 2554 ข้อ 30 ถ้าประธานสภาท้องถิ่นเห็นการสมควรจะสั่งให้หยุดพักการประชุมสภาท้องถิ่นไว้ชั่วคราวก็ได้ดังนั้น ดิฉันจึงขอพักการประชุม ค่ะ ให้เวลา 30 นาที  ก็จะขอมมติที่ประชุมให้การเห็นชอบค่ะ ขอให้ท่านยกมือและขอให้ท่านเลขานุการสภาฯ นับจำนวนค่ะ ขอเชิญค่ะ

มติที่ประชุมสภาฯ	มีมติพักการประชุม ด้วยคะแนนเสียง จำนวน  20 เสียง  ไม่เห็นชอบฯ                  จำนวน   –  เสียง งดออกเสียง  จำนวน   1   เสียง
พักการประชุมฯ  30 นาที
เมื่อถึงเวลา 12.30 น.  นายธเนศ  เทพแดง  เลขานุการสภาองค์การบริหารส่วนตำบลแดงใหญ่  เรียนเชิญสมาชิกสภาองค์การบริหารส่วนตำบลแดงใหญ่ เข้าห้องประชุมโดยมีผู้เข้าประชุม จำนวน 21 คน   ลาประชุม จำนวน  -  คน  สาย  -   คน  ขาดประชุม –  คน  การประชุมครั้งนี้มีนางวรรณี หร่อยดา             ประธานสภาองค์การบริหารส่วนตำบลแดงใหญ่ ทำหน้าที่ประธานในการประชุม ขอเชิญค่ะ
นางวรรณี หร่อยดา ประธานสภาฯ ค่ะ ก่อนอื่นดิฉันขอนัดการประชุมสภาฯสมัยสามัญ สมัยที่ 3 ครั้งที่ 2  ในวันที่ 19 สิงหาคม 2562  เวลา 09.30 น. เป็นต้นไป ณ ห้องประชุมสภาองค์การบริหารส่วนตำบลแดงใหญ่ อำเภอเมืองขอนแก่น จังหวัดขอนแก่น การแต่งกายด้วยชุดสุภาพ ค่ะ เราก็ได้คณะกรรมการแปรญัตติแล้วนะค่ะก็คงจะให้ทางคณะกรรมการแปรญัตติกำหนดห้วงระยะเวลาที่จะได้เสนอคำแปรญัตติต่อสภาฯนะค่ะ ขอเรียนเชิญค่ะ
นายภูมิรินทร์  แสนสูง รองประธานสภาฯ เรียนประธานสภาฯ  สมาชิกสภาฯคณะ ผู้บริหารและ
หัวหน้าส่วนราชการที่เคารพทุกท่าน กระผม นายภูมิรินทร์ แสนสูง รองประธานสภาฯ  ครับ เมื่อสภาฯมีมติคัดเลือกคณะกรรมการแปรญัตติสามัญประจำองค์การบริหารส่วนตำบลแดงใหญ่ จำนวน 3 ท่าน ดังนี้
1.นายภูมิรินทร์ แสนสูง รองประธานสภาฯ 
2. นางสาวพันปี โชติอ่อน สมาชิกสภา อบต.แดงใหญ่ หมู่ที่ 10 
3.นายอนันตสิทธิ์ แสนกิ่ว สมาชิกสภา อบต.แดงใหญ่ หมู่ที่ 5
ครับ คณะกรรมการแปรญัตติได้มีประชุมปรึกษาหารือในการแต่งตั้งคณะกรรมการแปรญัตติสามัญ            มีมติดังต่อไปนี้ 
1.นายอนันต์สิทธิ์ แสนกิ่ว สมาชิกสภาฯหมู่ที่ 5 	เป็น ประธานคณะกรรมการสามัญแปรญัตติ
2.นางสาวพันปี โชติอ่อน สมาชิสภาฯหมู่ที่ 10 	เป็น กรรมการสามัญแปรญัตติ
3.นายภูมิรินทร์ แสนสูง รองประธานสภาฯ 		เป็น เลขานุการคณะกรรมการแปรญัตติ
นี้เป็นมติที่ได้แต่งตั้งคณะกรรมการสามัญแปรญัตติครับสำหรับในรายละเอียดที่จะได้ดำเนินการคือเริ่มรับ            คำเสนอแปรญัตติในวันที่ 14 สิงหาคม 2562 เวลา 11.00 น.ถึงวันที่ 15 สิงหาคม 2562 เวลา 15.00 น. อันนี้เป็นทางคณะกรรมการแปรญัตติจะได้รับคำเสนอแปรญัตติจากทางสมาชิกและคณะผู้บริหาร                         ณ ห้องประชุมสภาองค์การบริหารส่วนตำบลแดงใหญ่ และคณะกรรมการสามัญแปรญัตติจะมารับคำเสนอแปรญัตติที่นี้นะครับเริ่มตั้งแต่วันนี้นะครับและในวันที่ 16 สิงหาคม 2562 คณะกรรมการสามัญแปรญัตติ              ก็จะได้ประชุมในแนวทางที่บางครั้งถ้ามีสมาชิกท่านใดเสนอคำแปรญัตตินะครับและในวันที่ประชุมสภาฯก็จะได้นำเรียนเสนอต่อที่ประชุมสภาฯในครั้งต่อไปครับ ขอบคุณครับ
นางวรรณี หร่อยดา ประธานสภาฯ ค่ะ เลขานุการคณะกรรมการสามัญแปรญัตติได้นำเสนอต่อที่ประชุมสภาฯดิฉันก็คงจะขอมติที่ประชุมสภาฯตามที่คณะกรรมการสามัญแปรญัตติได้กำหนดห้วงระยะเวลาในการเสนอคำแปรญัตติไว้ค่ะก็คงจะขอมติที่ประชุมโดยอาศัยอำนาจตามข้อ 74 (1) แห่งระเบียบ

กระทรวงมหาดไทยว่าด้วยการประชุมสภาท้องถิ่น พ.ศ. 2547 และแก้ไขเพิ่มเติม (ฉบับที่ 2) พ.ศ.2554 สมาชิกสภาท่านใดเห็นชอบในการกำหนดห้วงระยเวลาในการเสนอคำแปรญัตติฯ โปรดยกมือขึ้นเหลือศรีษะค่ะ ขอเชิญท่านเลขานุการฯนับจำนวนค่ะ ขอเชิญค่ะ
มติที่ประชุมสภาฯ	เห็นด้วยในการกำหนดห้วงระยะเวลาในการเสนอคำแปรญัตติฯ ด้วยคะแนนเสียง จำนวน   19  เสียง  ไม่เห็นด้วย จำนวน  1   เสียง  งดออกเสียง  จำนวน 1  เสียง 
ระเบียบวาระที่ 5		เรื่อง ที่เสนอใหม่
				ไม่มี
นางวรรณี หร่อยดา ประธานสภาฯ ค่ะ  ก่อนที่จะเริ่มการประชุมในระเบียบวาระที่ 6 ในวาระเรื่อง
อื่นๆ เนื่องจากขณะนี้เวลา 13.00 น.เป็นเวลารับประทานอาหาร ประธานสภาขอพักการประชุมเพื่อรับประทานอาหารกลางวันก่อนค่อยเริ่มการประชุมในระเบียบวาระต่อไป ขอเชิญค่ะ
พักรับประทานอาหารกลางวัน  เวลา  13.00  น.
เมื่อถึงเวลา 14.00 น.  นายธเนศ  เทพแดง  เลขานุการสภาองค์การบริหารส่วนตำบลแดงใหญ่  เรียนเชิญสมาชิกสภาองค์การบริหารส่วนตำบลแดงใหญ่ เข้าห้องประชุมโดยมีผู้เข้าประชุม จำนวน 21 คน   ลาประชุม จำนวน - คน  สาย  -   คน  ขาดประชุม –  คน  การประชุมครั้งนี้มีนางวรรณี หร่อยดา                ประธานสภาองค์การบริหารส่วนตำบลแดงใหญ่ ทำหน้าที่ประธานในการประชุม ขอเชิญครับ
นางวรรณี หร่อยดา ประธานสภาฯ ครับ ต่อไปก็คงจะเข้าสู่ระเบียบวาระที่ 5 เรื่องอื่นๆ ต่อไป
ระเบียบวาระที่ 6		เรื่องอื่นๆ
		6.1  เรื่องจากสมาชิกสภาองค์การบริหารส่วนตำบลแดงใหญ่
นางวรรณี หร่อยดา ประธานสภาฯ  ค่ะ ดิฉันก็คงจะให้สมาชิกสภาฯได้อภิปรายเสนอและ             นำเรียนในเรื่องอื่นๆต่อที่ประชุมสภาฯ เริ่มจากสมาชิกสภาฯ หมู่ที่ 1-11 ขอเชิญหมู่ที่ 1 ค่ะ ขอเชิญค่ะ               
นายบรรจง ศรศักดา สมาชิกสภาฯ หมู่ที่ 1 เรียนประธานสภาฯ สมาชิกสภาฯคณะผู้บริหารและหัวหน้าส่วนราชการที่เคารพทุกท่าน กระผม นายบรรจง ศรศักดา  สมาชิกสภาฯอบต.หมู่ที่ 1 ครับ ผมมีเรื่องปรึกษาคือชาวบ้านได้ฝากมาถามและขอปรึกษากับผู้ที่เกี่ยวข้องคือที่ตลาดบ้านแดงใหญ่มันมีห้องด้าน                ทิศตะวันตกคือเขาอยากให้เรารื้อฝาผนังออกคืออยากใช้ประโยชน์ในส่วนนั้นคือเห็นว่าเราไม่เคยไปใช้ประโยชน์อาจจะให้เป็นแผงค้าหรือแผงอะไรก็ได้อีกหลายที่นะครับถ้ายังไงก็ฝากให้ทางคณะผู้บริหารหรือผู้ที่เกี่ยวข้องทุกท่านโปรดพิจารณาด้วยนะครับและเรื่องที่สองก็คือมีผู้ปกครองศูนย์พัฒนาเด็กเล็กคือที่หน้าศูนย์พัฒนาเด็กเล็กใหม่หน้า อบต.เก่านะครับดูไม่ดีเลยนะครับมีอะไรที่พอจะไปปรับปรุงในส่วนที่มันพัง ชำรุด บ้างก็คงจะดีนะครับที่หน้าศูนย์เด็กเล็กครับบริเวณที่จอดรถที่ถนนนะครับคือมันขรุขะมากมีอะไรพอที่จะไปซ่อมแซมได้ไหมให้ดูดีขึ้นมาก็จะดี  ขอบคุณครับ
นางวรรณี หร่อยดา ประธานสภาฯ  ค่ะ  เชิญท่านสมาชิกสภาฯ อบต.แดงใหญ่ หมู่ที่ 2 ขอเชิญค่ะ
นายสำราญ ศรศักดา สมาชิกสภาฯ หมู่ที่ 2 เรียนประธานสภาฯ สมาชิกสภาฯคณะผู้บริหารและหัวหน้าส่วนราชการที่เคารพทุกท่าน กระผม นายสำราญ ศรศักดา  สมาชิกสภาฯอบต.หมู่ที่ 2 ครับ ก่อนอื่นผมขอขอบคุณท่านรองนายกฯที่ไปทำไฟฟ้าถนนเข้าปากทางซอยวัดป่าและผมขออยากจะให้ทางฝ่าย

คณะผู้บริหารไปดำเนินการเรื่องไฟส่องถนนจากประตูเข้าบ้านไปถึงทางแยกเข้าวัดป่าเพระว่าก็ประมาณสองสามจุดจากซอยวัดป่าไปสุดเขตของบ้านแดงใหญ่มันมีมาแล้วแต่มันขาดอยู่ที่ว่าจากซุ้มประตูโขงเข้าบ้านมันยังไม่มีไฟฟ้าส่องสว่างครับ ขอบคุณครับ
นางวรรณี หร่อยดา ประธานสภาฯ  ค่ะ  เชิญท่านสมาชิกสภาฯ อบต.แดงใหญ่ หมู่ที่ 3 ขอเชิญครับ
นายเบย ยามี สมาชิกสภาฯ หมู่ที่ 3 เรียนประธานสภาฯ สมาชิกสภาฯคณะผู้บริหารและหัวหน้าส่วนราชการที่เคารพทุกท่าน กระผม นายเบย ยามี  สมาชิกสภาฯอบต.หมู่ที่ 3 ครับ อยากจะนำเรียนถามทางคณะผู้บริหารสอบถามในเรื่องของรถเจซีบีหน้าตักหลังขุด มีคนขับหรือยังครับคือ หมู่ที่ 3 ยังมีปัญหาอยู่คือช่วงนี้ถนนชำรุดหลายสายครับคือจุดที่หนึ่งก็ตรงริมหนองฮวดคือน้ำที่มันไหลจากสนามโรงเรียนมันไม่มีที่ลงมันมาลงอยู่ตรงริมขอบรั้วโรงเรียนมันจะลอดใต้รั้วโรงเรียนมามันจะเป็นโพรงขนาดใหญ่ครับก็อยากจะให้ อบต.ถ้ามีคนขับรถหรือว่ามีงบประมาณส่วนไหนที่จะไปซ่อมแซมตรงจุดนี้แล้วก็อีกจุดหนึ่งคือจุดหน้าโรงเรียนนะครับรถบรรทุกวิ่งผ่านเดียวนี้หลุมใหญ่มากครับเวลาฝนตกมาก็น้ำขังรถวิ่งไปวิ่งมาก็ลำบากนะครับแล้วก็อีกเส้นหนึ่งเส้นหนองกอย-โนนเรือง มีหลุมเยอะยังไงก็ฝากถึงคณะผู้บริหารมีงบประมาณส่วนไหนที่จะพอไปแก้ไขใน             ในส่วนนี้ไหม ขอบคุณครับ
นางวรรณี หร่อยดา ประธานสภาฯ  ค่ะ  เชิญท่านสมาชิกสภาฯ อบต.แดงใหญ่ หมู่ที่ 4 ขอเชิญครับขอเชิญค่ะ
นายอภิชัย วงศ์สุ่ย สมาชิกสภาฯ หมู่ที่ 4  เรียนประธานสภาฯ สมาชิกสภาฯคณะผู้บริหารและหัวหน้าส่วนราชการที่เคารพทุกท่าน กระผม นายอภิชัย วงศ์สุ่ย  สมาชิกสภาฯอบต.หมู่ที่ 4 ครับ ในส่วนของหมู่ที่ 4 ก็มีอยู่สองสามเรื่องเรื่องแรกก็คงจะเป็นเรื่องการติดตามการซ่อมถนนเส้นบ้านแดงใหญ่ซึ่งได้ดำเนินการมายื่นกับท่านผอ.กองช่างแล้วตอนนี้อยากติดตามว่าเราพอจะได้ซ่อมไหมในปีนี้หรือไปถึงไหนแล้วหรือว่างบประมาณซ่อมแซมไม่พอเพราะว่าจะได้ตอบคำถามของชาวบ้านได้นะครับและก็เรื่องที่สองก็น่าจะเป็นเรื่องธนาคารน้ำใต้ดินซึ่งมีโอกาสได้ไปศึกษาดูงานคือผมอยากทำมากครับคือไปดูมาแล้วผมว่าก็มีบางท่านหรือว่าทุกๆคนหรือบางคนหรือคิดว่ามันอาจจะไม่เข้าท่าแต่ผมมั่นใจว่าน่าจะทำได้แต่ผมอยากให้ลองทำที่หมู่ที่ 4  ลองดูสักเส้นก่อนนะครับคือมันมีปัญหามาเพราะเรื่องชาวบ้านร้องเรียนถนนเส้น หมู่ที่ 6 ลงไปหมู่ที่ 4 ซึ่งทุกท่านก็คงจะเข้าใจว่าชุมชนตรงนี้ส่วนมากเขาจะมีอาชีพขายปลาร้าทุกคนก็คิดว่าน้ำปลาร้ามันทำให้ไร่นาเสียหายและก็ส่งกลิ่นเหม็นเพราะมาจากระบวนการปลาร้าผมก็พยายามอธิบายผมก็เข้าไปอยู่ในเหตุการณ์ไปดูอยู่ในชุมชนจริงๆคนที่ทำปลาร้าเขาจะไม่ให้น้ำปลาร้าหยดแม้แต่หยดเดียวคือเขาลงทุนซื้อมาเพื่อที่จะมาแปรรูปและก็เพิ่มมูลค่าแต่สิ่งที่มันส่งกลิ่นก็คือวัสดุอุปกรณ์ที่เขาใช้ใส่ปลาร้าคือปิ๊บมันก็เลยมีกลิ่นเหม็นพื้นที่นาแถวนั้นก็เป็นของ หมู่ที่ 4 ตอนนี้มันก็แก้ไขได้ในระดับหนึ่งคือผมพยายามเบี่ยงน้ำลงไปในที่นาที่เป็นของญาติของผมมันก็ได้ประโยชน์แต่มันก็มีที่นาที่ไม่อยากได้และมันก็เกิดปัญหาคือปีงบประมาณ 2561 หมู่ที่ 6 วาง             รางระบายน้ำแต่มันก็ตามงบประมาณเวลาน้ำหลากมันล้นออกมาก็ลงไปทำให้มุมมองของชาวนาเขาว่ามันไม่เกิดประโยชน์ผมอยากให้เอามาลองทำธนาคารน้ำใต้ดินเส้นนี้ดูถ้าทำเป็นระยะยาวขุดร่องไปก็คงจะประมาณเมตรละพันบาทถ้าเราจะลองทำดูสักแสนบาทถ้ามันแก้ปัญหาตรงนี้ได้จริงๆทุกที่ในตำบลแดงใหญ่ที่เป็นน้ำเสีย
ของหมู่บ้านหลังนั้นหลังนี้ซึ่งหมู่ที่ 5 ที่มองเห็นก็มีนะมันก็มีบ้านบ้างหลังที่อาบน้ำชำระล้างปล่อยลงถนน

สาธารณะแล้วเราก็ยังไม่ได้จัดการก็ยังไม่มีงบประมาณทำรางระบายน้ำอันนี้ก็อยากจะขอฝากนะครับถ้าเรามีงบประมาณทดลองทำเส้นนี้เส้นปลาร้าลงไปหาหมู่ที่ 4 ก่อนเลยนะครับ ขอบคุณครับ่
นางวรรณี หร่อยดา ประธานสภาฯ  ค่ะ  เชิญท่านสมาชิกสภาฯ อบต.แดงใหญ่ หมู่ที่ 5 ขอเชิญค่ะ หมู่ที่ 5 ผ่าน ขอเชิญหมู่ที่ 6 ค่ะ
นายอุไร สำราญญาติ สมาชิกสภาฯ หมู่ที่ 6  เรียนประธานสภาฯ สมาชิกสภาฯคณะผู้บริหารและหัวหน้าส่วนราชการที่เคารพทุกท่าน กระผม นายอุไร สำราญญาติ  สมาชิกสภาฯอบต.หมู่ที่ 6 ครับในวาระอื่นๆของหมู่ที่ 6 มีอยู่ 2 เรื่อง นะครับเรื่องที่หนึ่งอยากได้ไฟฟ้าส่องสว่างจาก หมู่ที่ 6 ไปหา หมู่ที่ 4 นะครับตอนกลางคืนมันจะมืดตอนกลางทุ่งนะครับเพราะว่าพวกที่มั่วสุ่มยาบ้าก็จะอยู่ตรงนั้นครับประจำเจอแทบทุกวันครับมันมืดนะครับไม่รู้เป็นอะไรครับของ หมู่ที่ 6 มันหนักมากครับสำหรับเรื่องนี้ส่วนเรื่องที่สองเรื่องขยะครับก็เห็นรถของ อบต.ของเราไปเก็บขยะก็เห็นรถปลาร้าเขาก็เอามาทิ้งเปลือกหอยที่มันเหม็นนะครับผมก็เห็นรถเขามาทิ้งจะทำยังไงครับจะติดป้ายแต่เขาก็ทิ้งบ่อยผมเห็นรถขยะของเราก็เก็บให้นะครับมันก็ส่งกลิ่นเหม็นเป็นขยะทั่วไปตรงแยกติดค่ายลูกเสือนะครับตรงสามแยกนะครับ ขอบคุณครับ
นางวรรณี หร่อยดา ประธานสภาฯ  ค่ะ  เชิญท่านสมาชิกสภาฯ อบต.แดงใหญ่ หมู่ที่ 7 ขอเชิญค่ะ 
	นายสนั่น สังฆพันธ์ สมาชิกสภาฯ หมู่ที่ 7  เรียนประธานสภาฯ สมาชิกสภาฯคณะผู้บริหารและหัวหน้าส่วนราชการที่เคารพทุกท่าน กระผม นายสนั่น สังฆพันธ์  สมาชิกสภาฯอบต.หมู่ที่ 7 ครับ ในเรื่องวาระอื่นๆของหมู่ที่ 7 ก็จะมีอยู่สองสามเรื่องให้ทางสภาฯได้ทราบเรื่องที่หนึ่งมีผู้ประกอบการดำเนินการลักษณะเป็นขยะที่ลอกจากคลองน้ำเสียเอามาเทกระจายออกเพื่อตากผมมองเข้าไปดูเห็นเป็นคล้ายๆเครื่องคัดแยกล้างถุงพลาสติกครับเอามาวางตากกระจายไว้ประมาณเป็นสิบไร่ครับที่ผมผ่านไปเห็นบริเวณหลังโครงการแลนด์แอนด์เฮาส์อันนี้เขาได้ขออนุญาตเราหรือยังว่ามีการมาคัดแยกขยะบริเวณที่ตากขยะของเขามันไม่มีรั้วรอบขอบชิดไม่มีตาข่ายกั้นหนูทั้งเป็นน้ำดำๆเวลาฝนตกนี้มันยังไงต่อไปในอนาคตที่จะสร้างปัญหามากเลยครับตอนนี้ถุงก็เริ่มปลิวกระจายไปทั่วเลยครับเพราะมันเริ่มแห้งแล้วเขาก็ไม่ได้มาเก็บเอาไปล้างนะครับเขาก็เอาเฉพาะที่เขาตักเอานะครับผมอยากทราบว่าเขาได้มาขออนุญาตทาง อบต.หรือยังเพื่อประกอบการคัดแยกไหมหรือยังไงก็อยากให้ส่งเจ้าหน้าที่ไปดูก่อนที่มันจะเกิดปัญหายาวไปกว่านี้นะครับเรื่องที่สองก็ขออนุญาตมันเป็นเส้นทางที่สัญจรไปสวนไปนาผมอยู่ในบริเวณพื้นที่เลยหมู่ที่ 7 ไปพื้นที่หมู่ที่ 8 โครงการที่อยู่ปากทางผมไม่ขออนุญาตเอยชื่อโครงการเขานะครับถนนชำรุดมากจนชาวบ้านเดือดร้อนผู้ประกอบการนำรถบรรทุกที่ขนวัสดุก่อสร้างของเขาทั้งเหล็กทั้งเสาเข็มรถปูนซีเมนต์และรถขนคนงานเข้าด้านหลังหมดเลยถนนดีๆด้านหน้าเขาไม่เช้าและสร้างปัญหาให้คนในชุมชนในการสัญจรไปมานะครับแถมยังนำเศษคอนกรีตจากการก่อสร้างเศษปูน เศษขี้ปูน มาทิ้งบนถนนนะครับยังไงก็ฝากท่านประธานถึงคณะผู้บริหารช่วยให้เจ้าหน้าที่ไปดูหน่อยนะครับอันนี้ผมเคยแจ้งมาทางกองช่างมาทางท่านวิศวกรครั้งหนึ่งแล้วว่าจะไปดูแต่ว่ายังเงียบอยู่นะครับเพราะว่าเรื่องถนนเส้นนี้เรื่องลูกรังมันมีเยอะอยู่แล้วอยากจะให้รถไปปรับเกรดแค่นั้นเองให้ผู้ประกอบการเขารับผิดชอบกับพี้นที่กับสังคมที่เขาอยู่เขาใช้ร่วมกับเราหน่อยนะครับผมเห็นโครงการอื่นๆนี้ก็ผู้ประกอบการเขาจะดูแลสังคมที่เข้าใช้ร่วมกับเราหน่อยเพราะว่าผมเห็นโครงการอื่นๆนี้ผู้ประกอบการเขาจะดูแลสังคมไม่ใช่ว่าเขาจะมาประกอบการทำธุรกิจในพื้นที่แล้วไม่ดูแลพื้นที่ดูแลคนในสังคมเดียวกันแต่ว่าโครงการนี้ดูจะเพิกเฉยก็เลยอยากให้เราทำหนังสือให้

เจ้าหน้าที่ของเราไปเตือนเขาหน่อยว่าขยะก็อย่าเอามาทิ้งบนถนนนทั้งเศษคอนกรีตทั้งรถปูนก็ล้างลงใส่ร่องดินของเราในอนาคตน้ำก็จะไม่ไหลนะครับผมผ่านไปผ่านมาก็รู้สึกดูไม่สบายตามันสกปรกไปหมดครับหลังแคมป์คนงานก่อสร้างครับเรื่องที่สามอยากจะให้ท่านที่มีโอกาสไปดูโครงการกาววอเตอร์แบงค์ที่จังหวัดอะไรผมก็จำไม่ได้นะครับขยายความบริบทพื้นที่ของเขากับของเราพื้นที่เป็นไปได้ไหมครับว่าเราจะนำมาใช้แต่เรื่องนี้ผมมีประเด็นที่จะเสนอผู้บริหารเหมือนกันความเป็นไปได้ของโครงการนี้เรื่องโครงการธนาคารน้ำใต้ดินปัญหาของการทำที่ผมมองและที่ไปดูมาหลายที่ก็คือการขุดหลุมนะครับชาวบ้านจะลำบากใจในการขุดหลุมผมอยากจะให้เรามีรถเจซีบีแล้วก็อยากจะให้สนับสนุนรถขุดนะครับอย่างโซนหมู่ที่ 4 หมุ่ที่ 5 หมู่ที่ 6 หมู่ที่ 7 อยากจะทำมีกี่รายอันนี้ก็ให้มาแจ้งทาง อบต.ให้เตรียมวัสดุไว้แล้วก็ทาง อบต.จะส่งรถไปขุดให้เพราะว่าเท่าที่เราทำมันไม่ประสบผลสำเร็จอย่างที่โรงหมูทาง อบต.ไปทำผมดูแล้วตอนนั้นเรายังไม่มีรถขุดพอเราไปขุดมันไม่ผ่านชั้นดินด้านมันตื้นเกินไปไม่ลงมันไม่เกิดประโยชน์เท่าใหร่ถ้าต่อไปเราช่วยกันโดยทาง อบต.สนับสนุนรถมาขุดผมก็จะเตรียมวัสดุไว้ใจผมก็อยากจะทำหลายที่ก็เห็นประโยชน์ของโครงการนี้อยู่นะครับเพราะว่าอย่างที่ไปดูมานี้ครับผมเห็นประโยชน์ของโครงการของเขานี้ของโคงการที่ผมจะเล่าให้ฟังว่าที่มันทำแล้วมาปรับใช้กับของเราได้บ่อเก่าที่เป็นบ่อลึกอยู่แล้วนะครับเขามันไม่ลงเขาลงไปเจาะสะดือให้มันก็ลงไปพอเติมน้ำเขาเจาะสะดือแล้วก็น้ำบาดาลที่เจาะแล้วไม่มีน้ำเขาทำทางน้ำมาเพื่อเติมน้ำใต้ดินเพราะว่าในตำบลแดงใหญ่เรานี้ผมเห็นบ่อที่เจาะน้ำไม่ออกมีหลายบ่อมันต้องลึกมากเลย 60-70 เมตร อันนี้คือการเติมน้ำไว้อย่างดีเลยนะอยู่บริเวณวัดป่า             บ้านหนองหลุบนี้ก็หลายบ่อที่เจาะแล้วน้ำไม่มีหมู่ที่ 11 ก็มีหลายบ่อ หมู่ที่ 4 ก็มีหลายบ่อที่เจาะไม่ออกแล้ว อบต.เรานี้ก็มีถ้าเติมน้ำลงเข้าไปในลึกไม่ต้องปรับอะไรเลยบ่อเก่าที่เขาเจาะไว้ 60-70 เมตร อันนี้จะเกิดประโยชน์นะครับอยากฝากท่านหน่อยครับเพราะผมเคยเห็นมาแล้วที่เขาทำก็เขาก็เอาวิกฤตมาเป็นโอกาสคือบ่อน้ำบาดาลที่เขาเจาะในสวนเขาเจาะเป็นสิบบ่อบางบ่อมันไม่ออกก็เปลี่ยนทางน้ำเข้าไปที่เดิมน้ำลงใต้ดินครับผมก็มีสามเรื่องที่จะนำเรียนเสนอครับ ขอบคุณครับ
นายบุญเพ็ง ชัยมหา สมาชิกสภาฯ หมู่ที่ 7  เรียนประธานสภาฯ สมาชิกสภาฯคณะผู้บริหารและหัวหน้าส่วนราชการที่เคารพทุกท่าน กระผม นายบุญเพ็ง ชัยมหา  สมาชิกสภาฯอบต.หมู่ที่ 7 ครับ ผมมีสงสัยมีความข้องใจอยู่เรื่องหนึ่งครับที่ท่านประธานว่าที่จะมาประชุมวันที่ 19 สิงหาคม 2562 ในเรื่องข้อบัญญัติงบประมาณในวาระที่แปรญัตติว่าให้แต่งตัวชุดสุภาพมาประชุมก็ได้ไม่เคยมีครับแต่ก่อนไม่เคยมีคือว่าท่านประธานทำได้หรือยังไงอันนี้คือผมมีข้อสงสัยนะครับมันทำได้หรือครับ ขอบคุณครับ
นางวรรณี หร่อยดา ประธานสภาฯ  ค่ะ  เชิญท่านสมาชิกสภาฯ อบต.แดงใหญ่ หมู่ที่ 8 ขอเชิญค่ะ 
นายเวชสิทธิ์ สูงนารถ สมาชิกสภาฯ หมู่ที่ 8  เรียนประธานสภาฯ สมาชิกสภาฯคณะผู้บริหารและหัวหน้าส่วนราชการที่เคารพทุกท่าน กระผม นายเวชสิทธิ์ สูงนารถ  สมาชิกสภาฯอบต.หมู่ที่ 8 ครับ เรื่องอื่นๆของหมู่ที่ 8 ก็คงจะเป็นเรื่องซ้ำกับหมู่ที่ 7 ที่กล่าวมานะครับก็คือถนนเส้นรอบหมู่บ้านครับที่กำลังก่อสร้างอยู่นะครับปัญหาของมันก็คือรถที่เขาขนของวัสดุต่างๆเขาไม่ได้เข้าหน้าหมู่บ้านนะครับคือส่วนใหญ่เขาจะเข้าหลังบ้านที่นี้พอเข้าหลังบ้านถนนชำรุดนะครับอย่างที่สมาชิกหมู่ที่ 7 ท่านพูดมาแล้วนะครับแต่ส่วนอื่นๆที่รอบหมู่บ้านแถวหน้าบ้านผมก็เช่นกันนะครับคือยังไม่ได้ซ่อมแซมเลยนะครับตั้งแต่ปี 2561-2562 นี้ละครับที่เขาใช้เส้นทางนี้ขนของเส้นทางนี้ก็ยังไม่ได้ซ่อมแซมให้เลยนะครับก็เลยอยากจะฝากคณะผู้บริหาร ว่าให้ไปดูแลหน่อยให้ออกสำรวจดูหน่อยนะครับคือถนนมันก็ชำรุดอย่างมากเลยนะครับ ขอบคุณครับ

นางวรรณี หร่อยดา ประธานสภาฯ  ค่ะ ดิฉันก็ขอเสริมท่านเวชสิทธิ์ สูงนารถ สมาชิกสภาฯหมู่ที่ 8             ก็เหมือนกันเรื่องถนนนะค่ะไปดูแล้วก็รู้สึกว่ามันชำรุดมากค่ะก็ฝากคณะผู้บริหาร ท่านปลัด ผอ.กองช่าง ว่าเรามีงบประมาณส่วนไหนก็ลงไปให้บริการหน่อยค่ะเพราะเป็นหลุมใหญ่มากค่ะก็ขอฝากไว้ด้วยค่ะ ต่อไปขอเชิญ            หมู่ที่ 9 ค่ะ หมู่ที่ 9 ผ่านนะค่ะ ต่อไปหมู่ที่ 10 ค่ะ ขอเชิญค่ะ
นางสาวพันปี โชติอ่อน สมาชิกสภาฯ หมู่ที่ 10  เรียนประธานสภาฯ สมาชิกสภาฯคณะผู้บริหารและหัวหน้าส่วนราชการที่เคารพทุกท่าน ดิฉันนางสาวพันปี โชติอ่อน  สมาชิกสภาฯอบต.หมู่ที่ 10 ค่ะ           ในวาระอื่นๆของหมู่ที่ 10 ดิฉันมีข้อนำเสนอหนึ่งเรื่องค่ะคือเครื่องออกกำลังกายของหมู่ที่ 10 ชำรุดที่อยู่ข้างหนองหลุบอยากขอฝากถึงคณะผู้บริหารว่ามีงบประมาณส่วนไหนพอจะเป็นค่าซ่อมแซมหรือจะซื้อใหม่ได้ไหมค่ะ ขอบคุณค่ะ
นางวรรณี หร่อยดา ประธานสภาฯ  ค่ะ  เชิญท่านสมาชิกสภาฯ อบต.แดงใหญ่ หมู่ที่ 10 ขอเชิญค่ะ 
จ่าสิบเอกสงคราม คุโณ  สมาชิกสภาฯ หมู่ที่ 11  เรียนประธานสภาฯ สมาชิกสภาฯคณะผู้บริหารและหัวหน้าส่วนราชการที่เคารพทุกท่าน กระผม จ่าสิบเอกสงคราม คุโณ  สมาชิกสภาฯอบต.หมู่ที่ 11 ครับ สำหรับหมู่ที่ 11 มีเรื่องที่จะนำเรียนปรึกษาฝากผ่านไปยังคณะผู้บริหารเรื่องแรกคือผมขอสนับสนุนนแนวความคิดของสมาชิก หมู่ที่ 4 เรื่องธนาคารน้ำใต้ดินเนื่องจากว่าหมู่ที่ 11 ก็มีปัญหาเรื่องน้ำท่วม น้ำขัง ด้วยเช่นกันผมอยากเสนอว่าอยากจะให้ทำการขุดธนาคารน้ำใต้ดินตรงรางระบายน้ำเลยนะครับคือเดี๋ยวนี้             ที่ผ่านมาที่ทำไปเสร็จแล้วน้ำไม่ไหลลงในที่ธนาคารมันยังค้างอยู่ที่ท่อเกือบเต็มท่อถ้าเป็นไปได้ก็อยากให้ขุดแต่ประโยชน์ของมันก็มีเนื่องจากว่าเดี๋ยวนี้น้ำภายในหมู่บ้านนะครับก็มีน้ำใช้อยู่ตลอดก็อยากจะให้เพิ่มเติมในเรื่องน้ำเสียที่ลงมาอยากจะให้เจาะตรงที่บ่อและที่บ่อบำบัดเลยน้ำจะลงภายในใต้ดินแล้วก็ไม่รบกวนพื้นที่ของชาวไร่ชาวนาหรือของชาวบ้านที่อยู่บริเวณนั้นที่อยากจะแก้ปัญหาเรื่องนั้นเรื่องน้ำท่วมขังและก็ยุ่งลายด้วยสำหรับเรื่องที่สองก็คือเรื่องไฟฟ้าส่องสว่างจากบ้านเลขที่ 199  จากหมู่บ้านไปถึงหมู่บ้านเป็นสุขสีหราช อยากจะได้ไฟฟ้าส่องสว่งสัก 4-5 จุด นะครับเพราะว่าชาวบ้านเดินทางไปทำงานหรือกลับจากทำงานมืดค่ำมันเป็นอันตรายก็ขอความกรุณาให้การสนับสนุนไฟฟ้าส่องสว่างด้วยนะครับ ของหมู่ที่ 11 ก็จะมีอยู่สองเรื่องคือ             1.เรื่องธนาคารน้ำใต้ดิน 2. เรื่องไฟฟ้าส่องสว่างภายในหมู่บ้าน ขอบคุณครับ
นางวรรณี หร่อยดา ประธานสภาฯ  ค่ะ  ก็ขอขอบคุณสมาชิกทุกท่านค่ะที่ได้มีข้อสอบถามแล้วก็ฝากไปทางคณะผู้บริหารก็ยังไงก็ขอฝากคณะผู้บริหารและผู้มีส่วนเกี่ยวข้องได้ลงไปดูแลในส่วนต่างๆที่ท่านสมาชิกทั้ง 11 หมู่บ้าน ซึ่งเป็นตัวแทนของประชาชนภายในตำบลแดงใหญ่ที่ได้ฝากสมาชิกทุกท่านมานำสู่สภาฯแห่งนี้เพื่อให้ทางคณะผู้บริหารได้ปฏิบัติและดิฉันก็จะขอตอบข้อซักถามของนายบุญเพ็ง ชัยมหา สมาชิกสภาฯ หมู่ที่ 7 ที่ได้ซักถามเรื่องเครื่องแต่งกายค่ะทางสภาฯเรากำหนดให้ประชุมใส่ชุดสีกากีก็แล้วแต่ทางประธานที่จะสั่งนะค่ะว่าให้แต่งชุดแบบไหนมันไม่ได้ผิดระเบียบค่ะแต่อยากให้ท่านได้ผ่อนคลายก็เลยว่าให้ใส่ชุดสุภาพมาประชุมเราสั่งเป็นห้วงๆก็ได้ค่ะเราไม่ได้ยึดติดว่าเราต้องใส่แต่ชุดสีกากีแต่ดิฉันก็ถือระเบียบมาโดยตลอดว่าเราใส่สุภาพชุดสุภาพค่ะแต่ที่นี้ดิฉันก็คิดว่าอยากให้ท่านได้ลองใส่ชุดสุภาพดูสักครั้งค่ะในการมาประชุมครั้งต่อไปห้วงหน้าเราไม่ใส่ก็ไม่เป็นไรก็แล้วแต่ทางสภาฯกำหนดค่ะก็แล้วแต่ทางประธานจะกำหนดค่ะก็เรียนให้ทางสมาชิกได้เข้าใจทางสภาฯใหญ่เขาก็ไม่ใส่ชุดสีกากีก็มีก็ใส่ชุดสุภาพมาประชุมอยากให้ท่านได้ผ่อนคลายในการประชุมวันที่

19 สิงหาคม 2562 ค่ะก็ขอแจ้งให้ท่านได้รับทราบพร้อมกันค่ะ มีสมาชิกสภาท่านใดจะเพิ่มเติมอีกไหมค่ะ  ขอเชิญค่ะ
นายสนั่น สังฆพันธ์ สมาชิกสภาฯ หมู่ที่ 7  เรียนประธานสภาฯ สมาชิกสภาฯคณะผู้บริหารและหัวหน้าส่วนราชการที่เคารพทุกท่าน กระผม นายสนั่น สังฆพันธ์  สมาชิกสภาฯอบต.หมู่ที่ 7 ครับ พอดีเรื่องไฟฟ้าส่องสว่างผมขอไว้ของหมู่ที่ 7 นะครับขยายเขต จำนวน 2 หลอด นะครับเข้าปีงบประมาณที่ 3 แล้วขอความเมตตาจากคณะผู้บริหารช่วยมาดูแลด้วยครับ ขอบคุณครับ
นางวรรณี หร่อยดา ประธานสภาฯ  ค่ะ   ก็คงจะหมดนะค่ะก็คงจะเข้าสู่ระเบียบวาระ ที่ 6.2 เรื่องจากคณะผู้บริหารองค์การบริหารส่วนตำบลแดงใหญ่ ที่จะได้ตอบข้อซักถามครับ ขอเรียนเชิญค่ะ
6.2 เรื่องจากคณะผู้บริหารองค์การบริหารส่วนตำบลแดงใหญ่ 
นางวันวิสา วงศ์สุ่ย นายกฯอบต.แดงใหญ่	เรียน ท่านรองประธานสภาฯ สมาชิกสภาฯ หัวหน้าส่วนราชการ ดิฉัน นางวันวิสา วงศ์สุ่ย นายกฯอบต.แดงใหญ่ ค่ะ ดิฉันก็จะขอสรุปเป็นภาพรวมเลยนะค่ะส่วนมากที่ทุกท่านได้นำเสนอความต้องการเข้ามาก็เป็นเรื่องทางกองช่างดิฉันก็จะมอบหมายทางกองช่างเข้าไปตรวจสอบแล้วก็ดำเนินการแก้ไขทั้งเรื่องตลาด เรื่องปรับถนน เรื่องไฟฟ้ารวมถึงรถเจซีบีว่าได้คนขับหรือยัง ณ ตอนนี้ก็มีคนมาสมัครหลายคนค่ะเรากำลังคัดเลือกว่าใครที่สามารถขับได้แต่ก็คงจะใช้เวลาอีกไม่นานคิดว่าเราต้องเตรียมตัวเพื่อแก้ปัญหาต่างๆที่จะต้องใช้รถเจซีบีเราส่วนขยะที่ทางหมู่บ้านที่นำไปทิ้งนายกฯได้ติดตามแล้วก็จับได้แล้วว่าใครเอาไปทิ้งแล้วก็ได้ตักเตือนกันแล้วว่าถ้าเอามาทิ้งอีกก็จะจับและปรับจะไม่ให้เกิดปัญหาอย่างนี้อีกส่วนเรื่องถนนเส้นหลังหมู่บ้านฉัตรเพชรเราได้ร่วมประชุมหารือกับตัวแทนเจ้าของโครงการว่าเขาใช้ถนนเราชำรุด ตัวนายกฯเองก็เลยขอให้สนับสนุนจากเจ้าของโครงการว่าหลังจากที่สร้างหมู่บ้านเสร็จแล้วให้ทำถนน คสล.            ให้เราเชื่อมต่อจากที่เราจัดงบประมาณลงไปก็คิดว่าทางหมู่บ้านไม่เป็นปัญหาเราก็ได้ประหยัดงบประมาณเราด้วยเพื่อได้ให้ประโยชน์ร่วมกันแต่ ณ ปัจจุบันนี้ถ้าเกิดชำรุดก็จะแจ้งให้เขามาซ่อมแซมก่อนก็จะแจ้งทางโครงการมาปรับเกรดให้เราให้มันเรียบส่วนในอนาคตทางโครงการก็ได้รับปากกับเราแล้วเขาจะจัดงบประมาณลงไปช่วยเราในบริเวณพื้นที่ของหมู่บ้านเขาจากสุดรั้วทางออกจนถึงสุดรั้วตะวันตกก็คงจะเชื่อมต่อในส่วนที่เราทำไปแล้วเราก็จะได้ใช้สัญจรไปมาได้สะดวกมากขึ้นส่วนเรื่องธนาคารน้ำใต้ดินถ้าหลายหมู่มีความเร่งด่วนเราก็คงจะหารือกันในอนาคตในการจัดหางบประมาณมาจัดการปัญหาเร่งด่วนร่วมกันคงจะไม่นานส่วนเรื่องไฟฟ้าส่องสว่างเพิ่มเติมห้าจุดจะมอบหมายให้นายพุฒ  ศรศักดา รองนายกฯ เป็นคนกำกับดูแล ส่วนของหมู่ที่ 7 น่าจะเป็นเรื่องงสายไฟฟ้าประสานไปยังเจ้าของบ้านก็ยังไม่ได้รับอนุญาตคือประสานขอใช้ไฟก่อนได้ไหมเราจะได้ใช้สายไฟน้อยลงถ้าทางเจ้าของบ้านอนุญาตมาเราก็จะดำเนินการได้ทันทีก็ขอสรุปไว้เพียงเท่านี้ก่อนค่ะ ขอบคุณค่ะ
นางวรรณี หร่อยดา ประธานสภาฯ  ค่ะ  ขอฝากหมู่ที่ 8 มันมีบ้านเช่าอยู่หลังหนึ่งค่ะเขาปล่อยน้ำเสียลงถนนทางสัญจรไปมาเส้นหลักค่ะรู้สึกว่าจะได้รับผลกระทบที่บ้านประธานค่ะได้บอกเขาแล้วแต่น้ำก็ยังไหลมาเหมือนเดิมค่ะน้ำที่เราใช้มันสกปรกนะค่ะก็ฝากทางท่านผู้บริหารช่วยไปดูแลในเรื่องนี้ด้วยหมดทุกคำถามแล้วนะค่ะ ขอเชิญค่ะ

นายสุวรณ สูงนารถ สมาชิกสภาฯ หมู่ที่ 10  เรียนประธานสภาฯ สมาชิกสภาฯคณะผู้บริหารและหัวหน้าส่วนราชการที่เคารพทุกท่าน กระผม นายสุวรรณ สูงนารถ  สมาชิกสภาฯอบต.หมู่ที่ 10 ครับ               คณะผู้บริหารยังไม่ได้ตอบข้อซักถามของ หมู่ที่ 10 เกี่ยวกับเครื่องออกกำลังกายที่หนองหลุบชำรุดเลยครับ ขอบคุณครับ
นางวรรณี หร่อยดา ประธานสภาฯ  ค่ะ  ทางคณะผู้บริหารก็ได้ตอบไปแล้วนะค่ะว่าจะให้ทางกองช่างออกไปสำรวจให้ก็ขอเชิญท่านนายกฯ ตอบข้อซักถามอีกค่ะ ขอเชิญค่ะ
นางวันวิสา วงศ์สุ่ย นายกฯอบต.แดงใหญ่	เรียน ท่านรองประธานสภาฯ สมาชิกสภาฯ หัวหน้าส่วนราชการ ดิฉัน นางวันวิสา วงศ์สุ่ย นายกฯอบต.แดงใหญ่ ค่ะ ก็รวมทุกหมู่บ้านนะค่ะที่ได้นำเรียนชี้แจงไปเพราะว่าส่วนมากจะเป็นงานของกองช่าง ทุกเรื่องนายกฯได้บันทึกไว้หมดแล้วก็จะลงตรวจสอบทั้งหมดรวมทั้งเครื่องออกกำลังกายถ้าได้รับแจ้งมาก็ซ่อมให้ทุกครั้งอันนี้ก็คงจะเช่นเดิมแต่จะตรวจสอบก่อนว่าส่วนไหนที่มันพังที่เราจะต้องได้ซ่อม ขอบคุณค่ะ
นางวรรณี หร่อยดา ประธานสภาฯ  ค่ะ  หมดทุกคำถามแล้วนะค่ะทางคณะผู้บริหารก็ได้ตอบข้อซักถามหมดทุกคำถามแล้วต่อไปท่านรองนายกฯ เลขานุการนายกฯ ท่านรองปลัด ผู้อำนวยการกองคลัง ผู้อำนวยการกองการศึกษา ท่านหัวหน้าสำนักปลัด มีอะไรจะชี้แจงไหมค่ะถ้าไม่มี ในวันนี้ดิฉันก็ขอขอบคุณสมาชิกสภาฯทุกท่านค่ะที่ให้ความร่วมมือในการประชุมทุกครั้งที่ผ่านมา ขอขอบคุณคณะผู้บริหาร ขอบคุณหัวหน้าส่วนราชการที่มีส่วนเกี่ยวข้องที่เข้าร่วมประชุมในครั้งนี้ค่ะ หวังว่าครั้งหน้าก็คงจะให้ความร่วมมือเหมือนเช่นเคยค่ะ ขอขอบพระคุณค่ะ 

เลิกประชุมเวลา 15.30 น.

(ลงชื่อ)			ผู้บันทึกการประชุม
                        (นายธเนศ เทพแดง)
เลขานุการสภาองค์การบริหารส่วนตำบลแดงใหญ่

	คณะกรรมการตรวจรายงานการประชุมได้ตรวจรายงานการประชุมสภาฯ อบต.แดงใหญ่ สมัยสามัญ สมัยที่ 3 ครั้งที่ 1 ประจำปี พ.ศ. 2562 เมื่อวันที่  14  สิงหาคม  2562 เป็นที่ถูกต้องเรียบร้อยแล้ว                 จึงลงลายมือชื่อไว้เป็นหลักฐาน

			     (ลงชื่อ)			
      (นายภูมิรินทร์ แสนสูง)
			คณะกรรมการสามัญตรวจรายงานการประชุมสภาฯ

(ลงชื่อ) จ่าสิบเอก					   (ลงชื่อ)
  (สงคราม  คุโณ)			               (นายสนั่น สังฆพันธ์)
คณะกรรมการสามัญตรวจรายงานการประชุมสภาฯ     คณะกรรมการสามัญตรวจรายงานการประชุมสภาฯ

	ผู้รับรองรายงานการประชุมสภาฯสมัยสามัญ สมัยที่ 3 ครั้งที่ 1 ประจำปี พ.ศ.2562  เมื่อวันที่ 14 สิงหาคม 2562  คณะกรรมการได้ตรวจรายงานการประชุมสภาฯ เป็นที่เรียบร้อย จึงได้ลงลายมือชื่อรับรองไว้เพื่อปิดประกาศรายงานการประชุมให้ประชาชนทั่วไปได้ทราบ


			       (ลงชื่อ)
				        (นางวรรณี หร่อยดา)
			 ประธานสภาองค์การบริหารส่วนตำบลแดงใหญ่



